Tailerrak – 44ª EUCOCO – VITORIA 2019\nSAHARAKO ESTATUA SENDOTZEA\nGogoeta historikoetatik eta interes geoestrategikoetatik haratago, kolonialismoa besteen baliabide naturalen eta ondasunen besterentzeak dakarren irabazietan oinarritzen da. Mendebaldeko Sahararen kasuan, ia 140 urte iraun duen okupazioan zehar, kontinente guztietako enpresa publiko zein pribatuak, gehien bat espainolak eta marokoarrak, sahararren ura, zerua, lurra, lurpea, flora eta fauna espoliatu dituzte, onura propiorako zein transnazional boteretsuen onurarako.\nOkupazioaren hasieratik herri sahararrak toki desberdinetan egin dio aurre bere bizitza eta etorkizuna baldintzatzen dituen praktika honi. Esparru juridikoan, Europar Auzitegiaren ebazpenek argi utzi dute espoliazio hau, ilegitimoa izateaz gain, ilegala dela. Hala ere, gobernu ugarik eta europar erakunde batzuk legeria saihestu eta bere politika kolonialak mantentzearen alde egin dute.\nBereziki lazgarria da estatu espainolaren kasua. Saharar herriaren ondasunak babestu beharrean, potentzia administratzaile izateak dakarren ardura jarraituz, nazioarteko legeria eta propioa urratzen ditu espoliazio honen onuradun nagusia izaten jarraitzeko.\nLan talde honek basakeria honi amaiera emateko kontsentsua eta sinergiak bilatuko ditu pertsona eta talde desberdinen artean.\nNola behartu ahal ditugu espoliazioaz onura ateratzen duten enpresek praktika ilegal eta ilegitimo honi amaiera eman diezaioten?\nEspoliazioaren harira saharar herriari egindako kalte ekonomiko, sozial eta morala balioztatu dezakegu tartean dauden enpresa eta estatuen aurkako erreklamazio bat martxan jartzeko?\nNola lortu dezakegu alderdi, sindikatu eta eragile sozialek bat egitea Espainiako gobernu berriak Europar Auzitegiko ebazpenak bete ditzan?\nEuropar erakundeei zuzendutako ekimen bateratu bat ezarri dezakegu ondasun sahararren espoliazioarekin amaitzeko\nNAZIOARTEKO KANPAINAren proposamenean islatutako HELBURUetako bat edo batzuentzako ekintza zehatz bat edo bi proposatu\nDuela 40 urte baino gehiago errefuxiatu sahararrak “pilatuta” bizi dira kanpamentuetan, etsipen eta ezintasunak markatuak, nazioarteko laguntzekiko menpekotasun handi batekin eta bizi-baldintza oso zailetan, nahiz eta saharar agintariek kanpamentuetako biztanleriarentzat bizi baldintza duin batzuk bermatzeko esfortzuak egin.\nEgoera honek gure agintarien eta nazioarteko politiketan du jatorri eta oinarria.\nAgerikoa da biztanleria errefuxiatuari dagokienez Espainiak paper nabarmen bat jokatu behar duela lurraldearen ‘potentzia administratzailea’ den heinean, inoiz galdu ez duen estatusa eta biztanleria sahararren egoeraz arduratu behar dela. Hala ere, Estatuak bere lankidetzarako laguntza ofiziala “kontzientziak leuntzeko” arma gisa erabili izan du eta ez da inoiz bideratu deskolonizazioa lortzera.\nGainera, nabaria da laguntzaren eraginkortasuna desagertu egiten dela gatazkaren konponketara eta okupazioaren amaierara bideratutako presio politikorik gabe. Ezin gara inolaz ere konformatu gatazkaren biktimak artatzearekin.\nGure lankidetza eta ekintza humanitarioak bat egiten dute auzi sahararraren oinarri politikoarekin?\nKonponbide politiko baten faltan, ez al dago lankidetza gatazkaren mantentze eta erreprodukzio elementu bilakatzearen arriskua, konponketarako lagungarria izan beharrean?\nLankidetzak ez al du status quoaren mantentzeari laguntzen, okupazioak biztanleria errefuxiatuan dituen eraginak orekatuz, okupaziotik zuzenean interes ekonomikoak lortzen diren bitartean?\nGure asmo onenez gain, ez al gaude laguntzarekiko menpekotasun estruktural bat sustatzen?\nNAZIOARTEKO KANPAINAren proposamenean islatutako HELBURUetako bat edo batzuentzako ekintza zehatz bat edo bi proposatu.\nGIZA ESKUBIDEAK ETA LURRALDE OKUPATUAK\nPOLITIKA ETA INFORMAZIOA\nMendebaldeko Sahararen kasuan agerikoa da nazioarteko legerien ezarpena eta biztanleria sahararraren giza eskubideen babesa, errefuxiatuen kanpamentuetan zein lurralde okupatuetan, interes geopolitikoek azpiratu dituztela.\nNabarmena da ere estatu espainolak bere ardura gauzatu behar duela Mendebaldeko Saharako potentzia administratzaile gisa – Nazio Batuen Gutunean betebehar sakratu bezala aitortzen den ardura – saharar herriaren deskolonizazio prozesuari amaiera emateko autodeterminaziorako bere eskubide besterenezinean oinarrituta.\nEstatu espainola tragedia honen ardura politiko eta legala izaten jarraitzen du. Herri sahararrak bere etorkizuna askatasunez erabaki ezin duen bitartean, Espainia izango da Mendebaldeko Saharako sufrimendu eta etengabeko giza eskubideen urraketen erantzule moral eta juridikoa.\nZer neurri hartu ahalko lirateke Estatu Espainolak ardura horrekin bat egiten duen kanpo-politika bat aplikatzera behartzeko?\nZer neurri hartu ahalko lirateke Estatu Espainola, EBaren barnean, okupazioaren amaiera eta gatazkaren bidezko konponketa bat lortzera bideratutako politiken buru izateko?\nZer neurri hartu ahalko lirateke Espainiako kanpo-politika adierazpenetatik, minik egiten ez duen diplomaziatik eta asistentzialismotik haratago joateko?\nNola lortu genezake administrazio espainolaren politika, maila desberdinetan, saharar herriaren autodeterminaziorako eta bere baliabide naturalen gaineko eskubide besterenezin, etengabeko eta baldintzarik gabekoak aintzat hartzeko?\nDuela urte asko, Europako eta orokorrean mendebaldeko gobernu eta erakundeak Mendebaldeko Saharako gatazkaren jatorria eta ondorioak, bai eta bertan dituzten ardurak estali eta disimulatzen tematu dira. Zalantzarik gabe, hedabide gehienen interes eskasa, interes ekonomikoak dituzten taldeen presioek eta herri mugimenduen eraginkortasunik eza botere politikoei presio egiteko gaiaren blokeo politikoari lagundu diote. Modu honetan, ahanztura estalki bat erori da Espainiako, Europako eta nazioarteko botere publikoen betebehar eta arduren gainean Afrikako azkenengo lurralde ez autonomoaren kolonizazioarekin amaitzeko. Bitartean, herri sahararrak jasaten duen bidegabeko egoera konpondu gabe jarraitzen du, bai lurralde okupatuetan Marokoren errepresio latzaren pean, zein errefuxiatuen kanpamentuetan eta erbestean, bizi baldintza penagarriei aurre eginez.\nEkintza Politikoko lan-taldean parte hartzen dugun pertsona eta taldeok 44. Konferentzia honetan gobernu eta erakunde europarrek eta, lehenbizi estatu espainolak, potentzia administratzaile gisa, bere ardurak modu esplizitu batean bere gain har ditzaten moduen inguruan elkarrekin hausnartu nahi dugu, autodeterminazioaren bidean pausu zehatz eta eraginkorrak ematen direla bermatzeko.\nNola eragin dezakegu komunikabideetan gobernu eta erakunde europarrek Mendebaldeko Sahararekiko dituzten ardurak, betebeharren hausteak eta egiazko politikak islatzeko?\nNola lortu daiteke eragile eta sektore sozial aktiboenak herri sahararraren egia, justizia eta erreparazio eskakizunekin bat egitea?\nNola eragin dezakegu erakunde politikoetan gobernuek nazioarteko legeria bete dezaten Mendebaldeko Sahararen kasuan?\nNola lagundu daiteke Europatik estatu espainolak bere ardura onartu dezan eta horren arabera jokatu dezan?\nGure helburu zehatzak lortzeko, presio-sozialeko eta mobilizazio zer neurri izan daitezke eraginkorrenak?\nEUCOCO 2019: Espainiak eta EB Mendebaldeko Saharako gatazkan duten ardura bere gain har dezaten.\n1975etik, saharar herriaren autodeterminazioaren auziarekin elkartasuneko mugimendua (elkarteak, batzordeak, GKEak, sindikatuak, erakundeak, pertsona ospetsuak, etab.) ekimenen inguruko hausnarketen eta koordinazioaren beharraz kontziente izan da. Geroztik urtero ospatu diren konferentziek premiazko auziak zein gai estrategikoei heldu diete, politika, komunikazio, genero berdintasuna, lankidetza, giza eskubideak, sindikalismoa, baliabide naturalak eta beste hainbat gai azpimarratuz, esparru bakoitzean ekintza programak eta koordinazio mekanismoak ezarriz.\nAzken urteotan, konferentzia bere antolakuntza-egitura sendotu du, interes eta eztabaida desberdinak lau ardatzetan antolatuz: ekintza politikoa eta komunikazioa, saharar estatuaren garapena, giza eskubideak eta lurralde okupatuak eta baliabide naturalen espoliazioa.\n44. Konferentzia honek metatutako ondare hau guztian bildu nahi du, lankidetza eta elkartasun mugimenduak emandako pausuak sendotuz eta, aldi berean, egunerokotasun politiko eta sozialak dituen eskakizunei erantzuna emanez.\nHorretarako, konferentzia honetako lanek saharar herriak jasaten duen egoeraren oinarrian dagoen kutsu politikoari arreta jartzea proposatzen da, bai eta egoera honek sortzen dituen erantzun-ekintza desberdinen oinarrian dagoena, proposamen bateratu bat adosteko aukera eztabaidatuz, NAZIOARTEKO KANPAINA POLITIKO bat martxan jartzeko, 2019. eta 2020. urteetan zehar garatuko diren sentsibilizazio eta eragin politikoko ekintzei zentzua emango diena.\nEuropar zein Espainiako parlamentuetarako egin berri diren hauteskundeek ziklo berri bat ireki dute, zeinetan nazioarteko legeriaren urraketa larrien aurreko erantzun ezak eta potentzia okupatzailearekin, Marokorekin, lankidetza ekonomiko zein politikoa ezin diren zigor gabe geratu. Gaur, inoiz baino gehiago, Espainia eta Europar Batasunari gatazkan duten ardurei aurre egitea eskatzeko momentua da. Bereziki estatu espainolari, deskolonizatu gabeko Afrikako azken lurraldearen, Mendebaldeko Sahararen, potentzia administratzailea.\n2019ko EUCOCO konferentzia inguru aproposa da elkarteek, elkartasun batzordeek, erakunde politikoek, sozialek, sindikalek, gazteenak, GKEk zein intelektual eta artistek – bakoitzak bere esperientzia eta ekintza-esparru zehatzetik – NAZIOARTEKO KANPAINA POLITIKO bat osatzen lagundu dezaten, estatu espainolak gatazkan duen ardura modu esplizituan onar dezan eta Europar Batasuna horren arabera jokatu dezan. Kanpaina horren helburu eta edukiez gain, Konferentziak koordinazio, jarraipen eta arduren banaketarako marko bat ezarri beharko luke.\nZentzu horretan, 2019ko EUCOCO Konferentziak bertan izango diren erakunde eta pertsonek, bai eta atxiki nahi den edonor, erabateko autonomiarekin eta aintzat hartzen duten esparru geografikotik presioa egitea proposatzen du gizarte, erakunde eta gobernu europarrei GOBERNU ESPAINOLAK, bere erantzukizunaren onarpenaren arabera eta beste jokaerei kalte egin gabe:\n1.- 2020. URTEAN OFIZIALKI ADIERAZI DEZAN, Madrilgo Akordioak balio gabe eta adierazpen horrekin bat etorriz, autodeterminaziorako Saharar Herriaren eskubidea defendatzeko behar diren ekimen politikoak bultzatzea.\nEstatu Espainolak 1975eko azaroaren 14an sinatutako Madrilgo Akordioak lurraldeko subiranotasuna ez zuela besterendu eta ez zuela sinatzaileei Potentzia administratzailearen izaerarik eman aitortzen du. Espainiak ezin du Potentzia administratzaileko izaera bere kabuz eta alde bakarretik besterendu, Mendebaldeko Saharak nazioarte mailan duen Lurralde Ez Autonomoko izaeran eraginik izan gabe.\n2.- 2020. URTEAN OFIZIALKI ADIERAZI DEZAN, Fronte Polisarioko Espainiako Ordezkaritzaren status diplomatikoaren aitortza, askapen mugimendu gisa, eta Mendebaldeko Saharako herriaren ordezkari bakar eta legitimo gisa – Nazio Batuen ebazpen ugarik onartutako izaera-.\n3.- 2020. URTEAN OFIZIALKI ADIERAZI DEZAN, eta errefuxiatuen kanpamentuetako egoera humanitario larriaren aurrean, saharar biztanleria errefuxiatuari zuzendutako babesa eta lankidetzaren lehentasuna.\n4.- 2020. URTEAN OFIZIALKI ADIERAZI DEZAN, Herri Sahararrentzat erreparazio baten beharra, kalte material eta moralak kontuan hartzen dituena eta leheneratzea, birgaitzea, erreparazioa eta berriz ez errepikatzeko bermeak barne hartzen dituena.\n5.- 2020. URTEAN OFIZIALKI ADIERAZI DEZAN, enpresa publiko zein pribatuen derrigortasuna Europar Batasuneko Auzitegiko ebazpenen errespetua eta aplikazioa, zeintzuk Herri Sahararrarekin lurraldeko baliabide naturalen esplorazioa eta ustiaketa adosteko oinarriak ezartzen dituzten.\nProposamen honek estatu espainolak Mendebaldeko Saharako potentzia administratzaile gisa duen ardura erabili behar duelaren egiaztapenean oinarritzen da – Nazio Batuen Gutunean betebehar sakratu bezala aitortzen den ardura –, Herri Sahararraren deskolonizazio prozesua amaitu dadin, autodeterminaziorako eskubide besterenezinean oinarrituta eta Europar Batasunak ere bete behar duena eta kide diren estatuei nazioarteko zuzenbidetik eratorritako betebeharrak betearazi behar dienak.


Zortzi hilabeteko kartzela zigorra Kote Cabezudorentzat, 2021eko apirilaren 6an\nZortzi hilabeteko kartzela zigorra ezarri diote Kote Cabezudori\nOrain arte Donostiako hainbat epaitegik bere aurka ezarritako laugarren zigorra izan da.\nElkarretaratzea Donostian, Cabezudoren biktimentzako justizia eskatzeko. Argazkia: EFE\nKabezudoren aurkako zortzi hilabeteko kartzela-zigor eskaerari eutsi diote\nKote Cabezudok behin-behineko espetxealdian jarraituko du\nKote Cabezudo zigortu dute modelo adingabe baten kontratuak faltsutzeagatik\nBeste bi urtez luzatu diote Kote Cabezudo argazkilariari behin-behineko espetxealdia\nKote Cabezudo argazkilari donostiarrari zortzi hilabeteko kartzela zigorra ezarri diote astearte honetan, orain arte Donostiako hainbat epaitegik bere aurka ezarritako laugarren zigorra izan den honetan, agintaritzari desobeditzea leporatuta.\nOraindik errekurritu daitekeen azken epai horrekin batera, Cabezudo bi aldiz kondenatu dute, eta beste epai bat Gipuzkoako Auzitegian apelatuta dauka.\nArgazkilaria hainbat delitu sexualengatik eta hogei bat modelori iruzur egiteagatik ikertzen ari dira, Donostiako hainbat epaitegitan irekitako auzietan.\nAuzi nagusia 2013an hasi zen, eta 47 delitu (horietako batzuk biktimen sexu-askatasunaren aurkakoak) egiteagatik auzipetuta dago.\nAuzi txikiengatik zatitutako pieza asko daude bertan, eta horietako bat astearte honetan ezagututako epaiari dagokio; izan ere, aipatutako espetxe zigorraz gain, biktima bati 3.000 euroko ordaina emateko betebeharra ezartzen dio akusatuari.\nKasu horiekin guztiekin batera, argazkilariak oraindik bosgarren epaiketa bat du zain, ustez Youtubeko kanaletik beste biktima baten irudiak kentzeko agindu judizial bat desobeditzeagatik; izan ere, martxoaren 2an atzeratu zuten.\nGainera, auzipetuak seigarren ikustaldi bat izango du apirilean, ustez biktimen irudiak Internetetik ezabatzeko agindua ez betetzeagatik.


Euskararen eguna: "paripearen" eguna? - Sustraiei Eutsiz Zerua Ikutuz\nSustraiei Eutsiz Zerua Ikutuz\nBeste Blogariak gune bat besterik ez\nEuskararen eguna: “paripearen” eguna?\nPosted by on 2014-12-07 in Sailkatu gabea | ∞\nUkaezina da euskararen inguruan ematen den hipokresia. “Gora euskara!”, “Euskaraz mintzatuz, euskaraz gozatuz”, “Mantendu dezagun euskara bizirik!” holakoak dira egunero entzuten diren eta batez ere euskararen egunean entzuten ditugunak eta haietako asko hipokresiaz beterikoak.\nAldarrikapen hauek sarritan dira entzunak urtearen zehar euskaraz zero mintzatzen direnen ahotatik, baina hala eta guztiz ere, milaka ekintza burutzen dira euskararen ospakizunerako, izan ere abenduaren 3a egun berezia dugu eta behar bezala ospatu behar da, ezta?\n“Paripe” izugarria, besterik ez.\nHonekin ez dut esan nahi euskararen aldeko ekintzak etab. ez direnik egin behar, noski ezetz, honen mezua bestelakoa da, euskal hizkuntzaren benetako hiztuna ez den hura edo honen aldekoa ez dena agertzen, utzi ditzala honen aldeko aldarrikapenak ez baita zentzuzkoa.\nAzkenik, jatorrizko berritik ipiniko honako hau:\n“Arkaitz Oiartzabal Xamoak gutxi gorabehera honakoa abestu zuen Kabigarriko bertso-saioan:\n“Ni naiz egun hau paripe\nbihurtu dela seguru,\nbaina oraindik tamalez\nparipea behar dugu”.\nEuskararen ofizialtasuna Uztaritzen\nEuskal hedabideak murrizketez leporaino\nIrrien Lagunen klubak antolatutako bideo lehiaketa\nCopyright © 2014-2018 Sustraiei Eutsiz Zerua Ikutuz All rights reserved.


partiduek – Harriketarrak Gazte Asanblada\nhamabostaldi kulturala,harriketarrak gazte asanblada,partiduekIruzkin 1\n31/12/2015 04/01/2016 harriketarrak gazte asanblada\nOhitureari segiduz eta aurten inoiz baino traba gehau topau badoguz be, gabon zaharretako partidue aurrera ataratea lortu dogu; eta polito barrez. Pena bat bidetik proposatu izin diren saskibaloi, boleibol, pinpon eta tek partiduek bertan behera gelditutea. Ia datorren urtean futbolaren orokortasunetik eskapetan dogun eta kirol desberdinek be ikutan doguzen. Hori bai, holango zauzer iteko ezinbestean zuon laguntza beharko dogu, harriketarron ezaugarri nabarmenen artean kirolarekiko zaletasune eztau ta. Aurtengo partehartzea kristolangoa izin danez 4 partidu olgetako aukerea aukin dogu. Horren ondorioa, ostean etorri dan zamalloa memorialan igirri da ekintza bietan parte hartu daurien askok amaitutea nekez lortu daurienean. Baina bueno Hertzainaken … Irakurtzen jarraitu GABON ZAHARRETAKO PARTIDUE


«Gure lehen erronka, finantzaketa topatzea» | EIBZko liburutegia\n«Gure lehen erronka, finantzaketa topatzea»\nBerria / 2016-02-03 / 506 hitz\nFeminismoarekin lotutako gaiak plazaratzen dituzte ‘Klitto!’ euskarazko atari digitalean, kolaboratzaile sare emankor baten laguntzarekin. Laster irrati ‘podcast’-ak ere sareratuko dituzte.\nIrati Urkiolarekin batera, Ana Iruretagoiena (Ordizia, Gipuzkoa, 1992) eta Malen Aldalur (Mutriku, Gipuzkoa, 1992) kazetariek sortu zuten Klitto! atari digitala.\nIazko ekainean sortu zenuten Klitto!, feminismoaren inguruko ataria. Zer moduz joan dira aurreneko hilabeteak?\nANA IRURETAGOIENA: Oso balorazio positiboa egiten dugu. Harrigarria iruditu zaigu hasiera-hasieratik Klitto!-k izan duen hedatze joera, eta zazpi hilabeteren ostean horrela jarraitzeak indarra eta motibazioa ematen dizkigu lanean segitzeko; ia 1.500 jarraitzaile dauzkagu Twitterren, eta ia 2.000 Facebooken. Edukiak asko partekatzen dira, eta horrek berresten digu jendeak estimatzen duela egiten dugun lana.\nMALEN ALDALUR: Jendea ezagutzen, ikasten eta gozatzen ari gara. Gero eta jende gehiago gaude proiektuaren bueltan, eta horrek sekulako aberastasuna ematen dio Klitto!-ri berari eta geuri.\nFeminismoaz euskaraz aritu beharra dagoela iruditzen zaizue?\nM.A.: Esparru guztietan dago euskaraz aritu beharra, eta, horretarako, alor guztietan sortu behar ditugu erregistroak. Noski, baita feminismoan ere.\nA.I.: Hori da Klitto!-ren izateko arrazoia, funtsean. Feminismoari dagokionez, errekurtso edo estrategia dela medio, sarri jotzen da hizkuntza hegemonikoetara, eta hor beste zapalkuntza batean erortzen gara. Uste dugu oinarrizkoa dela euskaraz bizi garenoi feminismoaz gure hizkuntzan informatzeko eskubidea ematea.\nEuskalgintzako hainbatek ?Lorea Agirrek, adibidez? esan izan du euskalgintzak baduela zer ikasi feminismotik.\nM.A.: Badaukate zer ikasia elkarrengandik. Feminismoak gaur egun oso diskurtso berritzaileak biltzen ditu, eta hainbat kontutan aplikagarria zaio euskarari.\nA.I.: Ez gara euskalgintzan adituak, baina ados gaude Lorea Agirrerekin. Euskalgintza maiz jardun izan da txikitasunaren, zapalduaren konplexutik; zapalduaren rola barneratu dugu, eta, horri aurre egiteko, euskalgintzak feminismotik ikas dezake ahalduntzea, esaterako.\nKomunikabide handietan albiste sexistak eta emakumearen aurkakoak ikusten dira, esate baterako, hainbat egunkariren edizio digitaletan. Aztertzen dituzue halakoak?\nA.I.: Odolak irakiten digu, ezinbestean, halakoak ikusten ditugun bakoitzean. Komunikabide handi eta hegemonikoetan albisteak inongo ikuspegi feministarik gabe lantzea uler dezakegu; horretan datza hegemoniaren berrestea. Baina erabat gaitzesgarriak iruditzen zaizkigu irakurtzen ditugun hamaika goiburu. Gogoan dut El Diario Vasco-k sexualitatearen inguruko erreportaje zabal bat argitaratu zuela. Tituluan esaten zuen: «Gizonezkoen eta emakumezkoen arteko ezberdintasunek existitu egin behar dute sexuan». Eta testuaren gorputzean azaltzen zuen, argi, emakumeok rol pasiboa onartu behar dugula ohean, gizonezkoari naturaz dagokiolako sarketa eta, beraz, rol aktiboa. Ez al da hori terrorismoa goratzea?\nM.A.: Perspektiba feminista ez dago txertatua komunikabide jeneralista gehienetan, eta horrek izugarrizko hanka sartzeak sortzen ditu maiz.\nAurrera begira, zer erronka nagusi ditu Klitto!-k?\nA.I.: Orain, finantzaketa topatzea da gure lehen erronka. Guk musu truk egiten dugu lan; kolaboratzaile guztiek ere borondatez egiten dute euren ekarpena, eta webgunea sortu eta atondu digun Adibide kooperatibak ere ez digu kobratu egindakoagatik. Irabazi asmorik gabe sortu genuen proiektua, eta gustura ari gara gustatzen zaizkigun saltsetan buru-belarri. Baina bakoitzari dagokiona eman nahi diogu; lana lana da, eta duintasunez ordaindu nahi genuke, esker onetik harago. Horrez gain, badauzkagu zenbait proiektu esku artean, erronka direnak: irrati podcast bati ekingo diogu laster, Ttan Ttakun irrati librearen laguntzaz, eta lanean ari gara hori ondo antolatu eta segida emateko; kolaboratzaile sareari dagokionez, gustatuko litzaiguke lurralde ordezkaritza zabalagoa lortzea: Donostian gabiltza gehienak, eta gabezia sumatzen dugu Iparraldean eta Araban.\nKategoria Berria egunkaria, D eredua, DBH 3. eta 4. mailak, Elkarrizketa, Etika eta Filosofia, Euskara, Gizartea, Teknologia, etiketak Ane Iruretagoiena, Feminismoa, Irati Urkiola, Klitto atari digitala, Malen Aldalur by liburutegia. Gorde lotura.


Aditz-joko - Wikipedia, entziklopedia askea.\n(«Konjugazio (hizkuntzalaritza)» orritik birbideratua)\nAditz-jokoa edo jokabidea aditzak pertsona eta numeroen araberako aldatzea da hizkuntzalaritzan. Euskaran hainbat aditz bakarrik pertsona eta numeroen arabera aldatzen dira, hala nola, «izan», «eduki», «joan», «ekarri», «ibili», «etorri» eta besteak.\n«Izan» aditzaren orainaldiko aditz-jokoa, adibidez: «(ni) naiz», «(hi) haiz», «(zu) zara», «(bera, hura, hau, hori) da», «(gu) gara», «(zuek) zarete», «(haiek, hauek, horiek) dira».\nMunduko hizkuntza askok aditz-jokoa dute. Hizkuntza batzuen aditz-jokoen arauak bakun eta egonkorrak dira; beste batzuek, berriz, aditz-jokoen arau konplexuak dituzte, baita salbuespenak ere.\nIngelesak (indoeuropear hizkuntzen kidea) bere garapenaren bidean ia galdu du aditz-jokoa; hirugarren pertsonarekin bakarrik agertzen da (eta orainaldian bakarrik): come «etorri», I come «nator», you come «zatoz», he/she/it comes «dator», we come «gatoz», you come «zatozte», they come «datoz» (ingelesezko thou «hi» izenordainak aditz-jokoa ere gordetzen du, baina ez da erabiltzen gaur egun). Nolanahi ere, ingelesezko «izan» aditzak aditz-jokoa gordetzen du: I am, you are, he/she/it is, we are, you are, they are (orainaldia), I was, you were, he/she/it was, we were, you were, they were (lehenaldia).\nAlemanak, germaniar hizkuntzen beste kideak, aditz-jokoaren arau egonkorrak du, hau da, aditz guztiek aditz-jokoaren atzizki berdinak dituzte (hala ere, «izan» aditza era berezian aldatzen da); aditzak aldatzerakoan erroko bokalak aldatu daitezke batzuetan: kommen «etorri», ich komme «nator», du kommst «zatoz», er/sie/es/das kommt «dator», wir kommen «gatoz», ihr kommt «zatozte», sie kommen «datoz»; lesen «irakurri», ich lese, du liest, er/sie/es/das liest, wir lesen, ihr lest, sie lesen.\nEslaviar hizkuntzek aditz-jokoaren arau konplexuak dituzte, salbuespen askorekin; polonierazko aditz-jokoa, adibidez: pić «edan», ja piję «edaten dut», ty pijesz «edaten duzu, duk», on/ona/ono/to pije «edaten du», my pijemy «edaten dugu», wy pijecie «edaten duzue», piją «edaten dute»; czytać «irakurri», ja czytam, ty czytasz, on/ona/ono/to czyta, my czytamy, wy czytacie, oni czytają.\nFinlandierak eta bepsaerak, uraldar hizkuntzen kideak, aditz-jokoaren arau egonkorrak dituzte, baina atzizki guztiak aditzen erroei bakarrik gehitzen zaizkie eta erro horiek sarritan ez dira ageriak, beraz, ikasi behar dira; bepsaerazko aditz-jokoa, adibidez (orainaldia): tulda (tule- da erroa) «etorri, sartu», minä (mä) tulen «nator», sinä tuled «zatoz», hän/se tuleb «dator», mö tulem «gatoz», tö tulet «zatozte», hö tuleba / tuldas (dialektoaren arabera) «datoz»; sauda (sauvo- da erroa) «eraiki», sauvon, sauvod, sauvob, sauvom, sauvot, sauvoda / saudas.\nHungarieran, uraldar hizkuntzen beste kidea, esaldiak objektu bat edukitzearen arabera aditzek aditz-jokoaren atzizkiak ezberdinak dituzte: Olvasom a könyvet «Liburua irakurtzen dut», Olvasok «Irakurtzen dut».\nHizkuntza batzuen aditz-jokoak ekintzaren subjektua (ekintzailea) eta objektua (hartzailea) adierazten ditu (euskarazko «Etxeak ditut» esaldian bezala), adibidez, groenlandiera, zuluera eta nahuatlaren aditz-jokoak.\nHizkuntza batzuen aditzak numeroaren arabera bakarrik aldatzen dira, adibidez, samoerazko aditzak: siva «dantzatu» (singularra) — sisiva (plurala).


Varenguebec - Wikipedia, entziklopedia askea.\nJean-Claude DUPONT (2014-2020)\n49° 20′ 19″ N, 1° 29′ 53″ W / 49.338611111111°N,1.4980555555556°W / 49.338611111111; -1.4980555555556Koordenatuak: 49° 20′ 19″ N, 1° 29′ 53″ W / 49.338611111111°N,1.4980555555556°W / 49.338611111111; -1.4980555555556\nLa Bonneville, Crosville-sur-Douve, Doville, Montsenelle, Les Moitiers-en-Bauptois, Neufmesnil, Rauville-la-Place, Saint-Sauveur-le-Vicomte eta Picauville\nVarenguebec Frantziako udalerria da, Manche departamenduan dagoena, Normandia eskualdean. 2013an 336 biztanle zituen.\n2007an Varenguebec udalerrian erroldatutako biztanleak 336 ziren. Familiak 142 ziren, horien artean 44 pertsona bakarrekoak ziren (16 bakarrik bizi ziren gizonak eta 28 bakarrik bizi ziren emakumeak), 55 seme-alabarik gabeko familiak ziren, 35 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 188 etxebizitza zeuden, 140 familiaren etxebizitza nagusia ziren, 41 bigarren erresidentzia ziren eta 7 hutsik zeuden. 184 etxeak ziren eta 2 apartamentuak ziren. 140 etxebizitza nagusietatik 116 bere jabearen bizilekua ziren, 18 alokairuan okupaturik zeuden eta 6 doan lagata zeuden; 3 etxek gela bat zuten, 9 etxek bi zituzten, 23 etxek hiru zituzten, 37 etxek lau zituzten eta 68 etxek bost zituzten. 112 etxek euren parking plaza propioa zuten azpian. 64 etxetan ibilgailu bat zegoen eta 58 etxetan bat baino gehiago zituzten.\nVarenguebec udalerriko biztanleria-piramidea 2009an .\n2007an lan egiteko adina zuten pertsonak 201 ziren, horien artean 132 aktiboak ziren eta 69 inaktiboak ziren. 132 pertsona aktiboetatik 124 lanean zeuden (70 gizon eta 54 emakume) eta 8 langabezian zeuden (6 gizon eta 2 emakume). 69 pertsona inaktiboetatik 29 erretiraturik zeuden, 14 ikasten zeuden eta 26 "bestelako inaktibo" gisa sailkaturik zeuden.\n2009an Varenguebec udalerrian 143 unitate fiskal zeuden, 338 pertsonek osaturik. Pertsona bakoitzeko diru-sarrera fiskalaren mediana urteko 14.563,5 euro zen.\n2007an zeuden 7 komertzioetatik, 2 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 2 zerbitzu enpresak ziren.\n2000. urtean Varenguebec udalerrian 31 nekazaritza-ustiategi zeuden, 630 hektarea erabiltzen.\nWikimedia Commonsen badira fitxategi gehiago, gai hau dutenak: Varenguebec\nOrriaren azken aldaketa: 20 maiatza 2018, 12:46.


Txibite: “Ospa Eguna 2010etik egiten dute, eta PPko eta UPNko gobernuek ez dute inoiz debekatu” - Nafarroa - euskalerriairratia.eus\nTxibite: “Ospa Eguna 2010etik egiten dute, eta PPko eta UPNko gobernuek ez dute inoiz debekatu”\nEuskalerria Irratia 2019-08-30 08:40\nMaria Txibite lehendakaria, artxiboko irudi batean\nAuzitegi Nazionaleko Fiskaltzak ekitaldia debekatzeko eskatu dio epaileari\n“Erabilpen politiko gehiagorik ez”, esan du Nafarroako lehendakari Maria Txibitek, RNEn egin zioten elkarrizketan. “Salatzen ari naizena berriak ez diren gai hauen instrumentalizazioa da”, gaineratu du.\nTxibiteren arabera, gobernua ez dator bat Ospa Egunaren “ez izpirituarekin ezta helburuekin ere”, baina, haren hitzetan, “demokraziak ezin du ekitaldi bat debekatu elkarte edo talde zehatz bati iruditzen zaiolako parte hartzaileek delitu bat egin dezaketela”.\n“Fiskaltzak aztertu beharko du lege hausterik izaten den ala ez, baldin eta bada salatzeko. Eta epaileari dagokio ebaztea deliturik dagoen, ez Nafarroako Gobernuari”, adierazi du lehendakari sozialistak. “Goberuak oso argi dauka bere jarrera, eta hori da Guardia Zibilak eta Polizia Nazionalak gure erkidegoan egin duten, egiten duten eta eginen duten lana aitortzea”, gaineratu du.


BIA Urban Regeneration Forum biltzar zientifikoan Mexiko izango da herrialde gonbidatua | Bilbao International\nBilbon irailaren 24tik 26ra bitartean, “BIA Urban Regeneration Forum” delakoari atxikita eta 300 aditu ingururen partaidetzaz antolatuko den nazioarteko biltzar zientifikoaren lehenengo edizioan, Mexiko izango da herrialde gonbidatua. Hango profesional ospetsuak eta enpresa eta administrazioen ordezkariak Bizkaiko hiriburuan izango dira, garapen bidean dagoen herrialde haren gaur egungo egoera eta lankidetza-aukerak ezagutzera emateko.\nTatiana Bilbao, Miguel Robles-Duran, Felipe Leal eta Fernanda Canales gisako profesionalen presentziak arkitektura mexikarraren errealitatea bistaratzen eta garapen bidean dagoen herrialde harekiko lotura kultural eta enpresarial berriak zabaltzen lagunduko du.\nUrban Regeneration Forum Bilbao delakoarekin batera, Mexiko – Bilbo/Bizkaia Topaketa ere egingo da, hainbat hitzaldi eta gertaera bilduz. Mexikoko arkitektoen elkargoetako, enpresetako eta tokiko administrazioko ordezkariek sektoreak herrialde hartako duen egoera eta bilakaeraren berri eman eta lankidetza-aukerak, enpresa-ekimenak eta abar emango dituzte ezagutzera. Topaketa irailaren 24an egingo da, Iberdrola Dorreko Ekitaldi Aretoan.\n2015ean, topaketa Mexikon\nEra berean, 2014ko Urban Regeneration Forum Bilbao-ren esperientzia ezagutzera emateko, 2015ean, pareko topaketa bat egingo da Mexiko Hirian. Euskadiko ordezkaritza batek hainbat txosten aurkeztuko ditu, 2014ko foroko konturik bereizgarrienak azaldu eta Bilbo-Bizkaiko arkitekturaren eta honen sektorearen inguruko ikuspegi globala eskaintzeko asmoz.\nBIA Urban Regeneration Forum Bilbaok malgutasuna sustatuko duten proposamenak biltzeko topagunea eskaini nahi du, sormenezko loturak ahalbidetzeko asmoz. Hirigintzarekin zerikusia duten eragile guztien arteko elkarrizketa erraztu nahi du, birsorkuntzaren gakoak partekatzeko eta baliabideen erabilera egokia eta hirigintza arloko programazioan, diseinuan, eraikuntzan, kudeaketan eta mantentze-lanetan berrikuntza sustatzeko asmoz, betiere oreka iraunkorra lortzeko helburuari begira.\nHasierako edizio honetan, Urban Regeneration Forum Bilbao topaketak hiri bizi, habitagarri, erakargarri eta oparoa lortzeko moduak izango ditu ardatz, hirigintza, arkitektura eta iraunkortasuna zeharkako diziplinatzat hartuz. Giza-neurriko hiri adimendunak, oinezko esparru bihur daitezkeenak eta energetikoki irankorrak direnak; horra hor, hiriak hobetzeko moduei buruzko astebeteko hausnarketa honetan gogoan erabiliko diren gaiak, hiri-birsorkuntzan trebatutako mundu osoko adituen partaidetzaz.\nMexikoren Bilboko ordezkaritza\nTatiana Bilbaok Unibertsitate Iberoamerikarrean ikasi zuen. 2004an Tatiana Bilbao S.C. sortu zuen, eta gaur egun hainbat proiektu abian ditu Txinan, Europan eta Mexikon. Honako sari hauek jaso ditu, besteak beste: Architectural Record aldizkariaren Design Vanguard (2007); Mexikoko Arkitekto Gazte Onenarentzako Saria (2011); Akademie der Künste delakoaren Kunstpreis Berlin saria (2012); Arkitektura Iraunkorraren Munduko Saria (2014). 2009an New York-eko Architectural League-ko Emerging Voice izendatu zuten, eta 2010ean, bere proiektuetako hiru Pariseko Georges Pompidou Zentroko Arkitektura Bildumako ondarerako erreserbatu ziren.\nMiguel Robles-Duran hirigileak New York-eko New School Parsons-eko Hiri-Ekologien Programa zuzentzen du. Genevan (Suitza) lantzen den Civic City diseinu eta ikerketaren arloko graduondoko programako kide seniorra da. Nazioarteko esperientzia zabala du diziplina arteko hiri-proiektuen definizio eta koordinazio teknikoari dagokionez.\nFelipe Lealek Mexikoko Unibertsitate Nazional Autonomoan ikasi zuen, eta bertan Ikerkuntza eta Irakaskuntza arloko maisutza egin ondoren, Arkitektura karrerako zuzendari izendatu zuten. Kultura, hezkuntza eta etxe barruko esparruen arteko fusioa da Arkitektura arloan egin duen lanaren ezaugarri nagusia. Bere sorkuntza lanen artean, Garcia Marquez Estudioa, Rossi Etxea eta Puma Denda nabarmen daitezke, besteak beste. Irakaskuntza arloan, irakasle gonbidatua izan da Harvard eta Columbiako unibertsitateetan eta Latinoamerika, Frantzia, Espainia eta Italiako unibertsitate nagusietan.\nFernanda Canalesek MAGETen egin zuen Arkitekturako Doktoregoa. Mexikoko Errepublikako Arkitektoen Elkargoen Federazioaren saria jaso zuen bere ibilbideagatik, eta CAM SAMek Arkitekto Gazteentzako saria eman zion 2012an. Bere lana Veneziako Bienalean izan da ikusgai (2012), baita Sao Paulo (2011), Venezia (2006), Rotterdam (2005) eta Sao Pauloko (2005) Arkitektura Biurtekoetan ere. Aurkitekturari buruzko zenbait libururen egilekidea da, eta Unibertsitate Iberoamerikarreko irakaslea izan da. Bere lanak golardo ugari lortu ditu, Cemex Saria eta Arkitektoen Elkargoaren Biurtekoarena tarteko.\nAurreko erreportajea: Concurso de Ideas Internacional BIA Urban Regeneration Forum “Trinchera de Cantalojas”en Bilbao\nHurrengo erreportajea: Norman Foster recibirá en Bilbao el I Premio BIA por su contribución a la regeneración urbana de la villa


Albisteak: GERNIKA DCXLIV. URTEURRENA\nGERNIKA DCXLIV. URTEURRENA\nLehenik eta behin Gernika-Zaharra osatzen duten talde guztiei eskerrak eman nahi dizkiegu, haien jarrerari esker lortu baitugu ospearen pisu handiena. Bestetik eta beronen adierazle bihurtu duten mugarria eskertu nahi dugu, izan ere Gernika fundatzailea izan zen Don Tello jaunaren eskulturaren ("akta fundatzionalaren" ) gainean Gernikako zapia jarri dute.\nOso pozgarria izan da ekimen kultural horretan parte hartzea, urtero Gernika-zaharrekoek urteurrena ospatzen duten aldiro auzokoei ematen dietelako parte hartzeko aukera, eta oraingoan gurekin gogoratu direlako.\negilea: ADES ----ordua 12:01\nEtiquetas: gernika, gernikazarra


Bota dezagun demokrazia zerri askara\nOskorriren kanta ezagunak honelaxe dio: "Euskal Herrian euskaraz hitz egiterik ez bada, bota dezagun demokrazia zerri askara". Eta bistan da estatu epainiarrean ez dela demokraziarik ez euskararentzat, ezta euskararen herriko pertsonentzat ere. Horren lekuko, estatuen debeku eta inposizioak. Kontseiluak estatuen esku-hartzeak salatzeko elkarretaratzea ospatu da gaur, hilak 8, arratsaldeko 19:00etan Ordizian. Herritarrok kolorez margotutako eskuak jasoz irudikatu dugu estatuen erasoak gelditzeko konpromisoa. Euskara ez baita inolaz ere normalizatuko herritarron eguneroko konpromisorik ez bada.\nEz da krisia, estatu kolpe finantzieroa baizik\nNekane Jurado ekonomilariaren arabera, Europa osoan bizi dugun egoera ez da krisi koiunturala. Eskubide sozial, laboral eta politikoetan, zerbitzuetan eta babes sozialean bizi izaten ari garen atzera pauso bortitzak estrukturalak dira. Geratzera datoz, eta kapitalak Europa osoan emandako estatu golpe baten ondorio dira.\nEstatuen esku-hartzea gelditu\nEuskararen normalizazioaren aurka Espainiako estatua hartzen ari den neurriak salatzeko, Kontseiluak Goierriko elkarretaratze bateratua deitu du datorren asteazkenean, hila 9, arratsaldeko 19:00etan Ordiziako Plazan.\nEgin dezagun ordiziarron esku dagoena\nArgazkiotan agertzen diren guztiok eskutik helduta jarrita, zenbat metro osatuko ote genituzke? Zer egiteko gauza izango gara ordiziarrok eta euskal herritarrok eskutik heldu eta elkarrekin bat egiten dugunean? Oraingoz gauza bat behintzat segurua da: ordiziarrok erraz beteko dugu Durango eta Iruñea lotzeko giza katean Ormaiztegi eta Beasain artean egokitu zaigun tartea. Ordiziarron esku dago Erabakitzeko Eskubidea aldarrikatuz tarte hori betetzea, eta ondoren ere ordiziarron esku egongo da elkarrekin urratsak ematen jarraitzea.\nPiztu dezagun konpONbidearen argia\nAprilaren 12an konpONbidea ekimenak herritarren topaketak antolatu ditu Eskoriatzako HUHEZI Unibertsitateanpresoen giza eskubideen eta konponbidearen alde. Alderdien eta interes politikoen gainetik, herritarron ardura eta eginkizuna delakobakea eta konponbide demokratikoa eraikitzea.\nOrdiziako EH Bilduren 01 alea\nCAN+UPN = Kutxabank+PNV+PP?\nGoierriko Gazte Astea\n3. orria, guztira 94 orri daude


Eraikinak birgaitzeko diru-laguntzak berriz aktibatzeko eskatu du EH Bilduk Udal Gobernuari – GAUR DONOSTIA\nEraikinak birgaitzeko diru-laguntzak berriz aktibatzeko eskatu du EH Bilduk Udal Gobernuari\nEneko Goiaren gobernuak ekainaren 4an erabaki zuen, aldebakartasunez, Gipuzkoako Aldizkari Ofizialean argitaratutako ebazpen baten bidez, eraikinak birgaitzeko dirulaguntzak etetea. Lehenago, Alarma egoeran, laguntza publiko guztiak eskatzeko epeak eten ziren, baina behin konfinamendua amaituta, Hirigintza Iraunkorreko Zinegotziak\nlaguntza-eskaerak aurkezteko epea berriz ez hastea erabaki zuen, eta etetea erabaki zuen.\nEta sustapen ekonomikoaren ikuspuntutik, ekainaren 17an aurkeztutako “Covid-19 ondorioei aurre egiteko eta Donostian norabide berri bati ekiteko talka-planean”, mendekotasuna duten pertsonen etxeetan irisgarritasuna hobetzeko, hiriko gremioen bidez, obra publikoa bultzatzeko beharra jaso zuen EH Bilduk. Izan ere, herritarrentzako zuzeneko mesedea ekartzeaz batera, inbertsio publiko horrek eragin biderkatzailea izango lukeelako hiriko eta lurraldeko ehun ekonomikoan, eta baita eraikuntza eta obrengatiko eta bestelako zergengatiko udal sarreretan ere (zenbait iturriren arabera, itzulkin fiskala % 49koa izatera irits daiteke).\nPandemia garai honetan, inoiz baino beharrezkoagoa da baliabide ekonomiko publikoak zertan inbertituko diren ondo aukeratzea. Ez da garaia itzulera sozial oso urria izango duten azpiegitura handietan diru publiko kopuru erraldoiak xahutzeko, AHTan adibidez; ez da garaia desfase milioidunak ordaintzeko metroko pasantearen lana gaizki planifikatzeagatik, herritarren segurtasuna arriskuan jarriz; eta ez da garaia uharteko itsasargiaren obran “daukan gastua daukala” gastatzen jarraitzeko, kultura zinegotziak osoko bilkuran esan zuen bezala. Tokiko ekonomian eta pertsonengan inbertitzeko garaia\nAnterior Entrada anterior: Un 6% de las enfermeras guipuzcoanas ha dado positivo en COVID-19, según datos de una encuesta realizada por el COEGI\nSiguiente Entrada siguiente: EH Bildu pide al Gobierno Municipal que levante la suspensión a las subvenciones para la rehabilitación de edificios


Bretainiako dukerria - Wikipedia, entziklopedia askea.\n851 – 1532\nBretainiako dukerria (bretainieraz: Dugelezh Vreizh, frantsesez: Duché de Bretagne) Erdi Aroko estatu feudala izan zen, Armorikar penintsulan Mont-Saint-Micheletik mendebalderantz eta Nantesetik iparralderantz zabaltzen zena. Hau da, Britainia historiko eta politikorekin bat egiten du, kulturan eta hizkuntzan, eta egungo Frantziako eskualdea baino handiagoa zen.\nMerovingiar erregeek VI. mendean sortua, IX.an eta X. mendeetan erresuma izatea lortu zuen, gero, berriro dukerri bihurtzeko. Politikoki ez zen inoiz Karolingiar Inperioaren zati bat. Hala eta guztiz ere, bere erakundeak Mendebaldeko Frantziaren modukoak ziren. X. mendera arte bikingoen erasoak jasaten zituenez, dukeen boterea ahula izan zen.\nOrriaren azken aldaketa: 25 azaroa 2020, 15:09.


Amazonek MGM erosi du 8.450 milioi dolarren truke – Ekonomiaren KZ\nAmazon saltoki elektronikoaren erraldoiak asteazken honetan iragarri duenez, Metro-Goldwyn-Mayer (MGM) zinema estudioa erosi du 8.450 milioi dolarren truke, bere historiako bigarren erosketa handiena, espekulazio egun batzuen ostean.\nBi konpainiek agiri bateratu batean nabarmendu dutenez, Amazonek Hollywoodeko estudioko “filmen ondarea eta katalogoa zaintzen lagunduko du”, joan den mendeko 20ko hamarkadako 4.000 tituluko eduki-artxiboa baitu.\n“Akordio honen osteko benetako balio finantzarioa jabetza intelektualaren altxor ezkutua da, MGM talde talentudunarekin batera berrimajinatu eta garatu nahi dugun katalogo handian”, esan du Mike Hopkins Prime Video eta Amazon Studioseko presidenteorde seniorrak.\nEnpresen ustez, MGMren ehun urteko ibilbideak “Amazon Studiosen lana osatzen du, batik bat telebista-saioak ekoitzi baititu”, eta, urrats hori emanez, entretenimenduaren sektorean hedatzeko asmoa berretsi du.\nErregulatzaileen argi berdearen mende dago operazioa, eta merkatu horretan duela gutxi izandako kontzentrazio-mugimenduekin bat egiten du, joan den astean WarnerMedia (at & Tren jabetzakoa) eta Discovery enpresen fusioa iragarri ostean.\nKevin Ulrich MGMko zuzendaritza batzordeko presidenteak (hilabete batzuk zeramatzan eroslearen bila) ikerketaren “eraldaketa ikaragarria” azpimarratu zuen oharrean, eta langileei eskerrak eman zizkien “egun historiko” hau lortzeko egindako ahaleginagatik.\n“Oso harro nago MGMren lehoiak, Hollywoodeko urrezko garaia luzaroan gogora ekarri duenak, bere historia arrakastatsuarekin jarraitzeaz eta Artista Batuen sorreratik sortutako ideiak sortzaileek jatorrian pentsatu zuten bezala irauteaz, talentuak eta bere ikuspegiak zuzenduta”, gaineratu du.\nMGMren katalogoak zinema barne hartzen du, “James Bond” frankizia eta “gone with the Wind” bezalako klasikoak barne, baina baita 17.000 telesail ere, “The Handmaid ‘s Tale”, “Fargo” edo “Vikings” bezalako arrakastekin, eta kolektiboki 180 Oscar sari eta 100 Emmys irabazi ditu.\n“Erosketa honen bidez, Amazonek MGM ahaldunduko luke ondoen dakitena egiten jarraitzeko: istorio handiak kontatzea”, adierazi du merkataritza elektronikoaren erraldoiak, 2017an Whole Foods supermerkatuak erosi ostean bere bigarren transakziorik handiena egin ostean, 13.700 milioiren truke.\nAlbistea baieztatu ostean, Amazonen akzioek ia ez zuten aldaketarik nabaritu Wall Streeten, eta % 0,47 egin zuen gora.\n← Hipoteken sinadurak % 35,1 egin du gora martxoan\nFagor Taldeak 28,4 milioiko mozkina lortu du 2020an →


Asteon zientzia begi-bistan #16 - Zientzia Kaiera\nRoboten etorrerak bizimodua aldatuko zigula aurreikusi zuten adituek. Egun, bizimodua erraztu egin digute edota asmo horrekin dabiltza behintzat, robotak garatzen dituzten ikertzaileak. BTEK Teknologiaren Interpretazio Zentroko zuzendariak, Xabier Díazek hiru adibide erakutsi dizkigu Zientzia Kaieran: Robin, autonomia mantendu nahi duten adineko pertsonei laguntzen dien robota. Dustbot, robot kale-garbitzailea eta Kismest, hitz egiten dugunean gure sentimenduak antzemateko garatua dagoen robota. Hirurak ezagutu ditzakegu Etxerako moduko robotak artikuluan.\nDonostian dagoen Eureka! Museoan erakusketa interesgarri bat dago egunotan. Giza gorputzaren xehetasunak ezagutu daitezke gureak bezalakoak diren organo erakusketaren bidez. Bertan dauden organoak zientziari gorputza eskaini diotenen gorpuak dira, plastinazio prozesuaren bidez mantenuak. Plastinazioak usteldura eteten du, eta tratatu den organoa epe luzera mantentzen du. Eta emaitzak bikainak dira. Amaia Portugal kazetariak plastinazioa zer den eta zelan gauzatzen den erakusten digu Zientzia Kaieran: Organo hauek zureak bezalakoak dira.\nOrganoak nolakoak diren ezagutu ondoren burmuinak nola funtzionatzen duen ikusiko dugu. Elhuyar aldizkarian Beñardo Kortabarriak kontatzen digu Vienako Unibertsitateko eta MITeko ikertzaileek bizirik dauden izakien neuronen aktibitatea jasotzeko irudi-sistema bat sortu dutela. Teknika honek neurona-sareek informazio sentsoriala nola prozesatzen duten ulertzen lagunduko omen du: Burmuinaren pelikula.\nDuela 3.500 urteko zeramikako zatiak aurkitu dituzte Aranzadi Zientzia Elkarteko arkeologoek, Zegamako San Adriango kobazuloan. 1.500 zatitik gora berreskuratu dituzte eta hauei esker Brontzezko aroan gizakiak nola bizi ziren ezagutu ahal izango da. Igor Susaeta kazetariak ematen digu aurkikuntzaren berri Berria egunkarian: Duela 3.500 urteko zeramika puskak aurkitu dituzte San Adriango koban.\nErleek egunean zehar 2.000 loreetara jo dezakete nektarra biltzeko. Nektarra batu duten lorearen kokapena beste erleei jakinarazten die, eurak ere hurbil daitezen. Koordenatuak zehazteko eguzkiaren kokapena izaten dute kontuan eta honen berri ematen die beste erleei gorputzeko mugimenduei esker. Loreen kokapena adierazteko eta, erlauntzera bueltatzeko ere eguzkiaren kokapena kontuan hartzen zutela pentsatzen zen baina azken ikerketa baten ondorioz, erleek kokapenaren informazioa mugarri geografikoekiko daukaten erlazio geometrikoaz ebazten dutela ikusi da. Mapa kognitiboak egiteko gai omen dira. Mikel Irastorza biologoak Euskalnatura gunean kontatzen digu Erlauntz galduaren bila. Erleak gai dira erlauntzerako bidea gogoratzeko artikuluan.\nEguzkia abiapuntu hartuta Ana Galarragak Elhuyar aldizkarian idatzitako artikulu batera goaz. Uda hastear dago eta eguzki-izpien eraginez azaleko kolorea aldatzen joango zaigu. Baina eguzki-erradiazio ultramoreetatik babestu beharra dago, azala ez kaltetzeko. Lan horretan melaninak laguntzen zigula bagenekien baina MIT, Massachusetseko Teknologia Institutuko ikertzaileen lan batek argitu du melaninaren forma batek duela babesteko ahalmen hori, eumelaninak: Eguzki-erradiaziotik babesten gaituen pigmentuaren mekanismoa argitu dute.\nEgun ditugun ordenagailuek duten datuen abiadura handitu dezakeen sistema bat garatu dute CIC Nanogunen. Datuen kargarako argia erabiltzea zuten helburu, honi esker datu transmisioa askoz arinagoa izango litzatekeelako. Baina argia oso handia da, toki asko okupatzen du eta mugitzeko prozesadore handiak beharko lirateke. Hori dela eta argia tarte txikiagoan garraiatzeko bitarteko bat garatzen aritu dira ikertzaileak. Berrian ikerketan parte hartu duen Pablo Alonso Gonzalez ikertzailea elkarrizketatu dute honen berri emateko: Hurrengo urratsa ate logiko bat irekitzea da.\nZaborra Planetako toki guztietara ailegatu da. Lurrazalean dugu eta baita ere itsas hondoan. Javier San Martín kazetariak ozeanoetako kutsadurari erreparatu dio eta honen berri ematen digu Zientzia Kaiera blogean. Itsasoa gizakion zabortegia bihurtu da. Plastikoak, latak, arrantza-tresnen arrastoak aurki daitezke uretan eta itsas hondoan. Ikertzaileek zaborra dagoela baieztatu dute Mediterraneo, Artiko eta Atlantikoko hondoetan. Plastikoa eta latez gain, plutonio eta iodo erradiaktiboa aurkitu dute Baltikoko itsas algetan. Ikerketa hauei buruzko datuak Ozeano nuklearrak: zaborra lehenago iritsi da, gizakia baino artikuluan.\nItsasoarekin jarraituz, ba al dakigu hainbat uharte daudela desagertzeko bidean? Elhuyar aldizkarian ematen diguten honen berri Uharteak itotzeko arriskuan artikuluan. Klima-aldaketa dela eta tenperaturak gora egin du, ondorioz, ura hedatu eta bolumen handiagoa hartu du eta izotza urtzen joan da. Bi efektu hauek itsas mailaren igoera eragin dute eta hainbat uharte desagertzeko bidean daude, urak itota.\nBa al dakigu zer gertatzen den elikagai bat uhin-labean sartzen dugunean berotzeko? UPV/EHUko Kimika Fakultateko ikasleak diren Aitzol Torregarai, Juankar Solis eta Andoni Zabalak azaltzen digute Nola ikasi Kimika Kuantikoa izutu gabe blogean. Labeak mikrouhin erradiazioa igortzen du janaria sartzen dugunean berotzeko. Erradiazioa uhin oszilakor formako energiaren hedapena da, energia horren eraginez, janaria sartzen dugunean labera, molekulen elkarren artean talka gertatzen da. Talka horiei esker elikagaiak berotzen dira. Interesgarria, ezta? Xehetasun guztiak Mikrouhinen musika artikuluan.\nHegan egiteko gaitasuna dute hainbat bizidunek. Hegoei esker zerua zeharkatzen dute, esaterako intsektuek, hegaztiek eta saguzarrek. Baina nola garatu dituzte hegoak? Hau azaltzeko eboluzio konbergenteari erreparatu dio Koldo Garcia biologoak Edonola blogean eta eboluzio konbergentearen adibideei buruz aritu zaigu Behin eta berriro asmatzen artikuluan.\nBa al dago garuna barrutik sendatzeko aukerarik, zelula amen bidez? Galdera honi erantzuna emateko asmoz Isabel Fariñas, Biologia Zelularreko Katedraduna, egon zen Bilbon Achucarro Neurozientzietako Zentroak eta EHUko Kultura Zientifikoko Katedrak antolatutako hitzaldi batean. Adituak ez zion baiezkorik eman aurreko galderari baina haren ustetan, Parkinson bezalako gaixotasunei aurre egiteko tratamenduen garapenean, zelula amak izango dira gakoa. Datu guztiak Amaia Portugal kazetariaren eskutik Berria egunkarian: Garunak bere burua susper dezan.\nArgitalpen-data: 2014/06/08 · Atala: Dibulgazioa, Zientzia begi-bistan


Irungo Kirolaren Galan kirolari irundarren 2019. urteko lorpenak saritu dira – Irunero\nPosted on 2020(e)ko otsailak 4 by Irunero\nUrtarrilaren 27an Irungo Kirolaren Gala antolatu zen 2019. urtean zehar kirolari irundarrek modalitate ezberdinetan eskuratutako lorpenak saritzeko. Irungo Kontserbatorioko auditoriumean kirolari eta kirol elkarte guztietako ordezkariak elkartu ziren Irungo udalak kirolarien emaitzak saritzeko antolatzen duen ekitaldian. Kirolari maskulino, femenino eta hiriko klub onenaren saria banatzeaz gainera, “Irundarron saria” banatu zen historian lehen aldiz.\nEkitaldian banatutako lehenengo bi sarien bitartez emakume eta gizon kirolariek banaka eskuratutako lorpenak saritzea bilatzen zen. Horrela, Emakume Kirolari Onenaren Saria Teresa Errandonearentzat izan zen. 2019. urtean, Teresa Errandoneak 100 metro hesidunetako Espainiako Txapelketan irabazle abslotuaren titulua eskuratu zuen eta, orain, Olinpiadetarako pasea lortzeko borrokan murgildurik dago. “Horrelako aitorpenen bitartez kirolariek egunerokotasunean egin beharreko esfortzua saritzen da”, adierazi zuen 2019. urteko Irungo Emakume Kirolari Onenaren sariaren irabazleak.\n2019. urteko Gizoneko Kirolari Onenaren saria Iñigo Vertiz arraunlariak jaso zuen. Hondaribia Arraun elkartearekin egindako azken denboraldi bikain baten ostean, arraunlari irundarrak kiroletik erretiratzen zela jakinarazi zuen. Hala ere, udalak duela gutxira arte kirolari izandako irundarrak arraun munduan lortutako lorpenak saritu nahi izan ditu. Saria Hondarribiko elkartearekin, familia eta lagunekin partekatu nahi duela adierazi du. Hortaz gain, Vertizek Santiagotarrak elkartearentzako esker oneko hitz batzuk izan ditu, bere kirol ibilbideko hasierako urteak gogoratu eta, era berean, elkarteak arraunaren alde Irunen egiten duen lanarengatik ziontzeko.\nBanakako kirolariek jasotako sariez gainera, hiriko elkarteen talde lana saritzeko errekonozimendu berezia banatu zen ere. 2019. urtean zehar lortutako garaipen eta lorpen ezberdinek iragartzen zutenez, Klub onenaren saria Bidasoa eskubaloi taldearentzat izan zen. Talde irundarrak Asobal ligako txapeldunorde titulua lortu zuen eta, Europara itzultzeko txartela lortu ostean, Champions Leaguea jolasten ari da. Gurutz Aginagalde klubeko presidenteak jokalari guztien laguntzarekin jaso zuen Irungo udalak emandako saria.\nAurretik aipatutako sariekin batera, irundarrek 2019. urteko haien kirolari gogokoena hautatzeko aukera izan zuten udal webgunearen bitartez antolatutako bozketa publikoan. Hiritarrek, ordea, udalak egindako hautaketarekin bat egin zuten eta botoen %20arekin Iñigo Vertiz arraunlariak irabazi zuen Irundarron Saira. Lehenengo errekonozimendua espero ez zuela onartu ostean, hunkitu aurpegiarekin igo zituen Iñigo eszenatokirako eskailerak bigarren sariaren bila. “Ez nuen saririk irabaztea espero, beraz, bi sari jaso ostean hitzik gabe utzi nauzue”, adierazi zuen Iñigo Vertizek irribarrea ahotik kendu gabe. Arraunlariak kategoria berean hautagai izandako gainontzeko kirolari eta elkarteen maila altua azpimarratu nahi izan zuen.\nIrabazleaz gainera, hauek izan ziren Irundarron saria irabazteko zerrenda osatu zuten beste hautagaiak: Ander Elosegi, Super Amara BATeko emakumezkoen taldea, Julen Aginagalde, Bidasoa Irun eskubaloi taldea, Klara Olazabal, Bidasoa XXI klubeko emakumezkoen taldea, Irati Beorlegi, Leka Enea mahai teniseko taldeak, Realeko neska irundarrak eta Teresa Errandonea.\n2019. urtean zehar kirolari irundarrek lortutako azken garaipenak saritzeaz gainera, ekitaldian hamarkadetan zehar hiriko elkarteek egindako lana omentzeko tarte-txoa eskaini zen. Horrela, 2019. urtean zehar 50 urte bete dituzten Irungo Txirrindulari elkartea eta Txingudi Errugbi klubak aipamen berezia jaso zuten. Gainera, joan den urtean 75. urte bete zituen Kurpil elkarteak pilotaren alde egindako lan luzea saritu zen ekitaldi berean.\nKirola musika ukituarekin\nKirolaren inguruko ekitaldia osatzeko, Alex Fernandez irundarrak eta Igor Diaz Hondarribitarrak musika emanaldia eskaini zuten. Eskualdeko rap abeslariek zuzenean inprobisatutako “oilar borroka” batean murgildu ziren, audituriumean bildutako ikusleek proposaturiko hitzekin errima biziak sortuz. Abeslarien ikuskizunak ikusleen barreak eragin zituen eta txalo zaparrada handiak jaso zituzten sari banaketen artean.\nPosted in KirolakTagged 2019, Irungo Kontserbatorioa, Kirol Gala, kirolak, Sariak


ANDOAIN 2012-07-09 11:47\nAlex Tello antzerkiaren mundu magikoan murgilduta\nAndoaindarrak Gizarte Heziketa ikasi zuen arren, gaur egun aktore gisa dabil lanean, Pirritx eta Porrotx pailazoekin, Euskal Herrian barrena.\nAurrez ikastaro batzuk egin zituen arren, antzerkia ikasten 26 urterekin hasi zen, 2004an hain zuzen. Donostiako arte eszenikoen tailerrean hiru urteko ikasketak burutu ondoren, aktore lanari ekion zion Alex Tellok: “Betidanik izan nuen antzerkirako nahia eta grina. Urteak aurrera zihoazen, eta gizarte hezitzailearen bidean nindoan, baina antzerkigintza jorratu gabe, eta horri heldu behar niola pentsatu nuen”, adierazi du.\nAntzerki ikasketak bukatu aurretik, hainbat figurazio egin zituen ETB-ko telesail ezagunetan, hala nola, Wazemank, Mi querido Klikowsky eta Goenkalen. Gero poliki-poliki zati txikiak interpretatuz joan zen eta antzerkigintzan urte gutxi daraman arren, “bide luzea eta bizia” egiten ari dela azaldu du.\nDonostiako antzerki ikasketak amaitu ondoren, 2007an Isabel Agirresaroberekin batera, hainbat eskoletan, mugikortasun iraunkorra oinarri zuen “Mugi” izeneko kanpaina jarri zuen martxan. 2008 urtean Eusko Jaurlaritzak abian jarri zuen Kutsatu! Ekin, UKAN, ekin! izenburua zuen euskararen aldeko kanpainako pertsonaia izan zen Tello. Horren ondoren, beste hainbat obretan ere parte hartu izan du. Hala nola, Hitzen lapurra izeneko bertsotxongiloak antzezlanean ere paper garrantzitsua jorratu zuen Alex Tellok: “Obra honekin asko ikasi nuen, Euskal Herriko plaza eta antzoki askotan antzeztu genuen eta oso aberasgarria izan zen”. Bertsoa eta hitza uztartzen zituen obra hau Ainhoa Alberdi, Gorka Tolosa eta Erika Lagomarekin batera egin zuen.\nAlIkasketak bukatu bezain pronto argi zuen Euskal Herrian lanean ibiltzeko asmoa: “Batzuek kanpora joan nahi izaten dute euren ikasketak sakontzera, Madrilera adibidez, baina nik argi nuen euskaraz egin nahi nuela lan. Horren aldeko apustua egin nuen, eta oraingoz, ongi doakit. Halere, jende asko dago antzerkigintzaren munduan eta egia esan, azken 2-3 urtetan asko jaitsi da lan eskaintza”.\n2008an Usurbilen sortu zen Txerriki taldearen sortzailetako bat izan zen Tello, eta aitortu duenez, esperientzia aberasgarria izan zen: “Herrigintza eta antzerkigintzaren kontzientzia hartu nuen. Herrian sortu zen antzerki taldea zenez, bertan jabetu nintzen bien arteko uztarketa horretaz”.\n2009an Euskal Herriko Antzerkizale Elkartea sortu zuen zenbait lagunekin batera. Urte horretan bertan, Lasarte-Oriako Kukuka antzerki eskolan irakasle lanetan hasi zen eta oraindik ere bertan jarraitzen du: “Ikasleekin asko ikasten dut, baita antzerkia ikusten ere. Horiek dira nire gaur egungo eskolak. Momentu honetan, helduez osatutako talde bakarrari ematen diot klasea. Hori bai, ni sorkuntzaren aldekoa naiz, eta euskaraz bada, hobe”.\n2009 urte bukaeran, Hiru bi zast, egizu jolas antzezlanean Ximon, 7 urteko mutiko bihurriaren papera bete zuen. Antzezlan polita zen arren, emanaldi gutxi izan zituzten. Halere, Ximon antzezlan honetatik haratago joan zen: “Ximon pertsonaiaren paperean Porrotxekin 4-5 saio egin nituen eta era honetara, Ongi etorri Pupu eta Lore ikuskizunerako paper bat eskaini zidan Joxe Mari Agirretxek (Porrotx)”, esan du.\nSaio bakoitza erronka bat bailitzan hartzen du Alexek: “Antzezpenaren aldetik, emanaldi bakoitza prozesu bat da. Beti dago errepikatzen den gidoia, baina emanaldiak eskaini ahala, pertsonaia hori garatuz eta aldatuz joaten da”. Halere, Alexi gogorragoa egin zaio arlo amateurra profesionala baino, taldeko ekimenak aurrera eramatea zailagoa delako: “Amateurrean antzerkiaz gain, bakoitzak bere gauza pertsonalak ditu eta ezinezkoa da dinamika bat lortzea, eta egia esan, oso gogorra da guztia aurrera eramatea”, azpimarratu du. Zailtasunekin jarraituz, istorioak sortzea ere ez dela erraza adierazi du: “Aurten, adibidez, Lasarten ikasleekin obra bat egin dut eta obra hori ondo gauzatu ahal izateko hiru bertsio idatzi behar izan ditut. Poesia eta antzerkia uztartzen zituen obra zenez, ez zen oso ulerterraza”. Tellok azpimarratu duenez, istorioa jendearengana iris dadin, aktoreek oso ondo ulertu behar dute ondoren era egokian interpreta dezaten, gainerakoan, ikusleek ez dute ulertzen.\nHeziketa eta antzerkia uztartuz\nTelloren ustez, antzerki obra guztiek dute ezkutuko mezu bat: “Hitzen lapurrak antzezlanean, adibidez, haurrak hitza ezagutzen hasten zireneko prozesua eta garapena islatzen zen, baita lagunartekotasuna ere, tartean, bai baitzen lagunik ez zuen mutiko bat”. Horrez gain, antzerkia eta heziketa pailazoekin bete-betean uztartzen dela adierazi du: “Sudur gorrien oinarrian heziketa dago alde guztietatik. Heziketa, istorio horien sortzaile diren pertsonaien baitan dago”.\nAktore lanaz gain, Alex Tello Amasa-Villabonako kale hezitzaile izan da urte batzuetan. Orduko esperientziak ere antzerkigintzarekin lotu ditu: “Kale hezitzaile nintzenean, antzerkian bezalaxe, imajinazioa eta energia zegoen. Antzerkian zein heziketan, helburua ondokoarekin konektatzea da, eta konexio hori modu magiko batean lortzen bada, ezin hobeto”. Guztiaren oinarria zer egin behar den jakitean eta horretan sinestean dagoela adierazi du.\nIkuspuntu desberdinen sorrera\nGaur egun, Pirritx eta Porrotx pailazoekin dihardu lanean Tellok. Esperientzia bikaina eta aberasgarria bizitzen ari dela aipatu du, baina ez haurrekin bakarrik, baita guraso, gaztetxo eta aiton-amonekin ere. Oraindik deskubritzen ari den arren, bizitzako ikuspuntu desberdinak barneratzen ari dela adierazi du: “Antzezten ari zaren bitartean zure aurrean gurpildun aulkian dagoen haurra ikusten duzunean, sentsibilitatea eta kontzientzia hartzen duzu, zure aurrean dagoen haur hori gainerakoak bezalakoa dela ohartzen zara, lagun bat. Aniztasun horretan, berdintasuna lantzen duzu, elbarriari edota osorik dagoen haurrari tratu berdina ematen ikasten duzu”.\nHorrez gain, emanaldi ondorenetako momentuak ekarri ditu gogora: “Emanaldiak amaitu ondoren, jendearengana musuak ematera joaten garenean, enpatia eta sinpatia aurkitzen duzu. Batzuek bizitzan aurrera egiteko zailtasunak dituzten arren, kementsu eta aurrera egiteko baikor ikusten dituzu eta hori izugarrizko aberastasuna da”. Horrez gain, jendearengandik jasotzen duten esker ona aipatu du: “Horrelako lan batekin konturatzen zara ez dela entretenimendurako soilik, horren atzean gauza asko daudela baizik”.\nAktore lanaren alde onak eta txarrak\nAktore lanak aurrez aipatu ditugun abantaila eta aberastasunak dakartzan arren, langabezia da lanbide honen alde txarrenetako bat. Tellok bere gaur egungo lanbidearen alde onak eta txarrak aipatu ditu: “Errealitatearekin konektatzen duen fikzio horretan egotea eta jolastea ikaragarri gustatzen zait, gutxien gustatzen zaidana, zamalana da. Oraindik ohitzen ari naizen arren, kosta egiten da”.\nProiektu berririk esku artean ez duen arren etorkizunari begira, ateak irekita dagoela adierazi du: “Egunerokoa bizitzen ari naiz eta ekonomiak zilegi bitartean aurrera jarraituko dut”. Bestetik, antzerki mundua gustuko duena ingurumari honetan murgiltzera gonbidatu du: “Inoiz ez da berandu eta mundu hau gustuko duenak probatu egin behar du. Ni berez, lotsatia naiz, baina antzezten oso lotsagabe bihurtzen naiz”.


Hik Hasi // Erosketa baldintzak\nEROSKETA BALDINTZAK Nor gara\nIdentifikazio datuak Web orri hau (www.hikhasi.com) Hik Hasi enpresaren jabetzakoa da (NIF: B20530036). Haren sozietate helbidea: Errekalde hiribidea, 59 / Aguila eraikina, 1 · 20018 Donostia (Gipuzkoa); telefonoa: 943 371 408 eta posta elektronikoaren helbidea: hikhasi@hikhasi.com Domeinuaren izena Hik Hasiren jabetzakoa da..\nErosketa nola egin Bidalketa gastua prezioaren barne dago. Aukeratu nahi duzun produktuaren gainean klikatu eta produktu horren fitxa teknikoa ikusiko duzu. Bertan, produktuaren deskripzioa eta ezaugarriak ikusiko dituzu eta baita bere prezioa ere. Produktua erosi nahi izanez gero, erosketa saskiaren gainean klikatu beharko duzu. Erosketa prozesuan, erosketa saskian dituzun produktuak alda ditzakezu: artikuluak ezabatu, artikulu berriak gehitu edo artikulu kopurua aldatu.\nErosketa saskian zaudenean, “X” ikonoa zapalduz, aukeratuak dituzun artikuluak ezaba ditzakezu. Aldaketaren bat egiten baduzu, berriz, “kopurua” eremuan idatzi nahi duzun kopuru berria eta “Kopuruak aldatu” botoia zapaldu eta aldaketa kontutan hartua izango da. Erosketa amaitzeko, “Erosi”zapaldu beharko duzu.\nErositako produkuten bidalketa Erositako produktuak postaz bidaliko dira eta zure etxean jasoko dituzu.\nBidalketa gastua prezioaren barne dago.


Kasu positibo berririk ez dute zenbatu Azpeitian datuen azken eguneraketan - Uztarria (Azpeitia)\n2020ko api. 6a, 14:31\nCOVID-19 gaitzaren eboluzioaren datuak eguneratu ditu, egunero bezala, Eusko Jaurlaritzak. Gaur emandako datuen arabera, zapatutik igandera bitartean ez dute kasu positibo berririk zenbatu Azpeitian. Horrenbestez, atzo jakinarazi zituzten azken bi positibo berriekin, guztira zortzi izaten jarraitzen dute herrian gaitza dutela baieztatutakoak.\nIgande iluntzeko 20:00ak arteko datuen arabera, 154 lagunek eman dute positiboa koronabirusaren testetan Urola Kostan. Bezperako datuekin alderatuta, zazpi kasu gehiago detektatu dituzte eskualdean. Orion, Zarautzen, Zumaian eta Aizarnazabalen eman dira koronabirus kasu berri horiek.\nLarunbatetik igandera bitartean, Orion izan da kasuen hazkunde handiena. Hamar kasu positibo izatetik hamahirura pasatu dira Orion 24 orduko epean. Zarautzen beste bi kasu detektatu dituzte, eta 82 herritar daude kutsatuta herri horretan. Zumaian kasu bat gehiago izan da, eta 34 bizilagunek eman dute oraingoz positiboa. Aizarnazabalen beste kasu bat detektatu dute, eta, horrenbestez, bi herritarrek dute gaitza han.\nEskualdeko gainerako herrietan ez da gorabeherarik izan. Azkoitian zazpi herritarrek dute COVID-19 gaitza, Getarian eta Zestoan hiruna kasu positibo eman dira, eta Aian bi. Beizaman eta Errezilen ez da oraingoz kasurik baieztatu. Hauek, beti ere, Eusko Jaurlaritzaren Osasun Saileko datuak dira, benetan gaixorik dagoen herritar kopurua handiagoa izan daiteke eta.\nEusko Jaurlaritzak eta Nafarroako Gobernuak kaleratutako azken datuen arabera, dagoeneko 11.701 lagun daude kutsatuta eta 735 hil dira gaitzaren eraginez. Larunbatetik igandera detektatutako kasu positiboetan jaitsiera izan da, eta 340 kasu detektatu dituzte Hego Euskal Herrian. Araba, Bizkaia eta Gipuzkoan, atzotik gaur bitartean koronabirusean positibo eman dute 182 pertsonak. Denera, 8.810 kasu positibo zenbatu ditu Osakidetzak hiru lurralde horietan. 33 hildako gehiago izan dira koronabirusagatik azken orduetan Araba, Bizkaia eta Gipuzkoan. Nafarroan 3.231 kutsatu zenbatu dituzte, eta 187 dira hildakoak, bezperan baino bederatzi gehiago. Ipar Euskal Herriko datu zehatzik ez dago.


Inbertsio funtsen etekinak\n2014-12-04 No comments\nInbertsio funtsen etekinak funtseko aurrezkiekin egindako inbertsioenak dira: aurrezkiak gordailuetan jasotzen badira, interesak; errenta finkoan inbertitzen bada, kupoiak; errenta aldakorrean bada, dibidenduak; eta abar. Eta errenta finkoa edo aldakorra erosi eta saltzen badira, orduan ondare irabazi edo galerak ere lortuko dira. Inbertsio funtsaren etekinak, ordea, ez zaizkie zuzenean funtsaren partaideei banatzen. Horren ordez normalean funtsean […]\nInbertsio funtsak banaketa funtsa, etekina, inbertsio funtsak, metaketa funtsa\n2014-12-01 No comments\nFunts bakoitzak gastu desberdin ugari izan ditzakenez, funtsen arteko alderateka errazteko, inbertsio funts bakoitzari bere TER kalkulatzen zaio. Funts baten TER funts horrek urtean zehar dituen gastu arrunten batura da, eta funtsaren balioaren ehuneko gisa adierazten da. Beraz, inbertsio funts batek zenbat eta TER txikiagoa eduki, orduan eta gastu gutxiago izango ditu, eta interesgarriagoa izan […]\nInbertsio funtsak gastuak, inbertsio funtsak, TER\nInbertsio funtsen inbertsio politika\n2014-11-26 No comments\nInbertsio funts baten inbertsio politikak aurrezkiak zein eratan inbertituko dituen esaten digu, hau da, zein motako produktuak, nongoak, zein epetakoak, eta abar erabiliko dituen. Funts bakoitzak bere politika izaten du, eta politika hori jarraitzen duen kudeatzaile bat. Horrela, errenta aldakorreko funtsak aurki ditzakegu, errenta finkokoak, mistoak, aurrezkiak gordailuetan jasotzen dituztenak, eta abar. Mugatuagoak ere izan […]\nInbertsio funtsak inbertsio funtsak, inbertsio politika, Laboral Kutxa\n2014-11-25 No comments\nInbertsio estrategiak azaltzerakoan arriskuei aurre egiteko dibertsifikazioak zuen garrantzia ikusi genuen. Batez ere, aurrezkiak inbertsio mota desberdinetan banatzea komeni zela ikusten genuen, baina mota beraren barruan baita aukera desberdinetan ere. Bestalde, komisioei aurre egiteko, ikusi dugu baita ere inbertsio bakoitzeko gutxieneko kopuru bat erabiltzea komeni dela. Baina, orduan, ez al da sekulako dirutza beharko aurrezkiei […]\nInbertsio funtsak dibertsifikazioa, gutxieneko inbertsioa, inbertsio funtsak


Marzo 2016 | joxelanda\nGaur goizean atera naiz etxetik eta txantxangorria ikusi dut etxeburuko belardian. Pauso txikiak emanaz burua bizkor mugitzen zuen, mokoarekin golpeak botaz. Janari bila zebilela zirudien. Neguaren erdian gaude baina eguraldi ona egiten zuen. Apur bat gorantz joan naiz eta kasu egin diot berari. Kaixo txantxangorri. Gaur goiz jaiki zera alajaina. Zer moduz zabiltza ba?\nBai eguzkia baino lehenago jaiki naiz eta bi txitxare txiki jan ditut jadanik. Izan ere neguaren erdian gaude baina eguraldi ederrak egiten ditu eta gu poz-pozik gabiltza udaberria delakoan. Baina oraindik urruti samar dago hori eta kontuz ibili beharko dugu. Orain jolasera noa txepetxarengana. Kaskarin samarra da baina jolas lagun ona da niretzat. Gu, txantxangorriak eta txepetxak oso ongi konpontzen gara elkarrekin. Bakoitzak beretzat egiten dugun arren materiala garraiatzen elkarri laguntzen diogu. Hasita bait gaude udaberriko txori habiekin pentsatzen. Guk txepetxak baino habia handixeagoak behar ditugu, kukutzar makal horrek ere gure habian lagatzen bait ditu bere arraultzak kuku-txitak ateratzeko. Jaiotzen direnean jatekoa ere geuk ekarri behar izaten diegu txita kankailu horiei. Eta beren kantu mozolo horrekin ez dakit nola daukaten hainbesteko fama. Zozoek eta birigarroek ere amorru pixka bat ematen digute beren zalapartazko hegaldiekin eta txitxarerik onenak kentzen dizkigute. Baina horiek ere txoriak dira eta txoriak beharrezkoak gara mundu honetan. Izan ere alaitasuna jartzen dugu geure kantu politekin.\nEta ez al dizue beldurrik ematen elurrak? Bai horixe. Gu baserriko ganbarara joaten gara babes bila baina kontuz ibili behar dugu katuekin. Zai-zai egoten dira eta laster botatzen dituzte atzamarrak gu harrapatzeko. Deskuidatu ezkero akabo. Gureak egin du eta katuaren sabelera azkar asko. Hala ere baserrian katuengandik babesteko nahiko leku eta zer jana egoten da. Guk kanpoan nahiago dugu baina gaizki moldatzen gara elurrarekin. Batzuk izaten dugu babeslekuaren suerte hau baina beste askok nola edo hala konpondu behar.\nHegazti edo txori mota asko ditugu inguru hauetan baina agian txantxangorria dugu sinpatikoena eta maiteena. Ezagunena eta otzanena ere bai. Txepetxa eta kukua izango lituzke lagunenak. Zozoa, birigarroa eta beste asko ere oso ezagunak eta lagunak ere bai baina baldarragoak agian. Kantalari hobeak ere badira baina izuagoak gehienetan. Beste hegazti batzuk berriz depredadore eta erasotzaileak lirateke eta txantxangorria eta txepetxa beldur izaten dira horiekin. Zapalaitza edo putrea adibidez. Baina gora gure txantxangorri fina.\nzozoa kartzelan sartu dute.\n02/03/2016 13:33 joxelanda Enlace permanente. sin tema No hay comentarios. Comentar.


Nekazari gazteei aitortza instituzionala egin die Baztango Udalak - Baztan - Erran.eus\nTtipi-Ttapa.Xorroxin 2018-11-21 14:08\nBaztango nekazari gazteak eta udal ordezkariak.\nLanbide horretan ari diren baztandarren kasik erdia 55 urtetik goitikoa da\nGaur egun, hamabi nekazari gazte dira Baztanen, baina laster bi gehiago izanen dira. Horiei guztiei eskerrak eman nahi izan dizkie Udalak, «herritarrendako jatekoak egiteagatik, ingurua zaintzeagatik eta nekazal kultura mantentzeagatik. Nekazaririk gabe jatekorik ez dago, zaindutako ingururik ere ez. Esker mila hartutako konpromisoarengatik. Eutsi baserriari!».\n30 urtez beheitiko Baztango nekazari gazteei aitortza instituzionala egin die Baztango Udalak azaroaren 21ean Balleko Etxean. Gaur egun, hamabi nekazari gazte dira Baztanen, baina laster bi gehiago izanen dira. Horietako batzuk izan dira astearteko ekitaldian: Jon Arretxea, Aitor Almandoz, Jon Ander Bengoetxea, Joseba Alberro, Julen Arburua eta Manex Urrutia, hain zuzen. Joseba Otondo alkatearen erranetan, «Nafarroako mendialdeko gainerako tokiekin konparatuz gero, alimaleko zifra da. Alta, Baztanek nekazari gehiago behar ditu». Sektorea gaztetzearen eta berritzearen beharra azpimarratu du alkateak, «Baztango nekazari profesionalak 233 baldin badira, %47ak 55 urte baino gehiago baititu». Horregatik, Udalak eskerrak eman dizkie gazteei.\nAstearteko hitzorduan Otondok oroitarazi duenez, «hamarkadak dira nekazal politikek mendialdeko nekazaritza estu hartu dutela eta gainbehera ekarri». Horri buelta eman behar zaiola uste dute udal ordezkariek eta «lan-baldintza duinak eta justuak sortuko dituen nekazaritza eredua bulkatzea ezinbertzekoa» dela. Eredu berria bulkatzeko «gizartearekin elkarrizketa hastea» beharrezkotzat jo dute: «orain urte bat Elizondon esne sektorearen alde egin zen manifestaldian ikusi zen bezala, herritarrek nekazaritza nahi dute. Baina oraingo sistemarekin ezinezkoa da. Beraz, gizarte osoarekin elkarlana egitea beharrezkoa da: herritarrek jateko onak nahi dituzte, inguru zainduak, nekazal kultura bere zabaltasunean eta nekazariek hori bera egiten ahal dute».\nBaztan nekazaritzarik gabe «pentsaezina» dela nabarmendu du alkateak. «Ehunka urtetan garatutako kultura, ingurua, paisaia… Horiek denak nekazaritzak egin ditu. Hori gabe, arrantzalerik gabe kostaldeko herrien gisakoetan bihurtuko gara: postalean». Gaiarekin lotuta, «nekazaritza eta elikaduraren arteko harremana indartzeaz» aritu da: «herritarrek zer jaten dugun, nola produzitzen den, nondik heldu den, zer lan-baldintzetan egin den, inguruan duen eragina… jakin nahi dute eta horren parte izan ere bai. Landa eremuak eta mendialdea bizirik atxikitzeko galdera eta kezka horien gainean aritu beharko dugu denok».\nLege eta dekretu «zuzenak» egin behar direla ere adierazi du Otondok. «Orain berean Nafarroako Gobernua lantzen ari den nekazal ustiategien baldintza higieniko-sanitarioen dekretuan 1.200 behi buru eta 6.000 ardi buru artioko esplotazioak baimentzeaz ari dira». Neurri horiekin «mendialdean nekazaritza» ezinezkoa delakoan daude udal ordezkariak. Hala, «oraingo nekazaritza kontrolatzen duten banatzaile handi, industria eta hornitzaileen gainetik, nekazarien eta herritarren arteko tokiko aliantzak indartu behar dira, bideragarriak eta zentzuzkoak diren ereduak bultzatuz».\nNekazari gazteei zuzenduz, «ilusio eta gogoa» norberaren lanerako «beharrezkoa» dela azaldu du alkateak ekitaldian, baina aldi berean, beraien arteko elkarlana ere «beharrezkoa» dela ere bai: «bakarka bertzenaz bertzeak nagusitzen dira».\nBaztango nekazari gazteei aitortza instituzionala eskaini zaie Baztango udaletxean.\nXorroxin irratia 2018 aza 21 Baztan


Erizaintzako aholkuak COVID-19aren aurka eraginkorra izango den “telazko” maskara aukeratzeko – GAUR DONOSTIA\nErizaintzako aholkuak COVID-19aren aurka eraginkorra izango den “telazko” maskara aukeratzeko\nCOEGIk gogorarazi du maskara higieniko berrerabilgarriak ez direla produktu sanitarioak ezta norbera babesteko ekipamendua ere (NBE), eta dauden desberdintasunak argitzen ditu, fabrikazio estandar desberdinen arabera, denek ez baitute berdin babesten COVID-19aren aurka.\nErizaintzako Elkargoen Erakundeak infografia eta bideo bat plazaratu ditu herritarrei azaltzeko “telazko” maskara eraginkor bat nola aukeratu. Bideoa ikusi dezakezu esteka honetan: https://www.youtube.com/watch?v=CrIS-suwc48&feature=youtu.be&idU=2\nMaskara higieniko berrerabilgarriak, lagunartean “telazko” maskara esaten zaienak, gero eta presenteago daude merkatuan, baina, aitzitik, denak ez dira egokiak koronabirusaren aurrean babesteko. Arrazoi hori tarteko, Erizaintzako Elkargoen Erakundeak egiazki babestuko gaituztenak erosteko gakoak ematen ditu, infografia eta bideo baten bitartez.\nGipuzkoako Erizaintza Elkargo Ofizialetik (COEGI) gogorarazten dute horrelako maskarak ez direla produktu sanitarioak ezta norbera babesteko ekipamendua ere (NBE), eta, ondorioz, ez direla ingurune sanitarioan edo beste pertsona batzuekiko distantzia mantendu gabe erabiltzeko produktuak. Infekzioaren aurka egiazki babestuko gaituzten maskara higienikoak erosteko erizaintzako aholkuei dagokienez, hau gomendatzen dute: kontuan hartu fitxa teknikoa, aztertu maskara mota eta erabili gogorarazteko sistemak denboran zehar zuzen erabiltzeko.\nFitxa teknikoa: Zehaztu egin behar du UNE-EN 0065 araua betetzen duela (edo Europako homologoa –CWA17553), hau da, kanpotik barrura 90eko iragazketa edo handiagoa duela, testatua eta estandarraren arabera fabrikatua. Gainera, produktuaren fitxan agertu behar dira fabrikatzaileak garbitzeko ematen dituen gomendioak, zenbat garbialdi jasaten dituen –erizainek gomendatzen dute ez erostea bost garbialdi baino gehiago jasaten ez dituztenak–, konposizioa, erabiltzeko epea eta denbora –inoiz ez lau ordu baino gehiago edo tartekatuta–. Halaber, nabarmentzen dute garrantzitsua dela iragazteko eta arnasa hartzeko eraginkortasuna zehaztea.\nMaskara mota: Gomendatzen direnak dira homologatuta daudenak, araudia betetzen dutenak eta testatuta daudenak. Noizean behin erabili litezkeenak dira etxean egindakoak, baina Industria, Merkataritza eta Turismo Ministerioak baimendutako materialak erabili badira. Inola ere erabili behar ez direnak dira, berriz, gomendatutako materialak erabiltzen ez dituztenak eta establezimendu komertzialetan araudia bete gabe saltzen direnak.\nErabiltzeko gomendioak: Gomendatzen da gogorarazteko sistemak erabiltzea, erabilerako lau ordura aldatzeko gogoratzeko eta jakiteko garbitu edo bota egin behar diren. Kutsatzea saihesteko, gomendatzen da erabileratik erabilerara poltsa transpiragarrietan gordetzea, eta ez erabiltzea zorrorik gabeko kordoiak eta beti goma edo tiretatik manipulatzea.\nAnterior Entrada anterior: Consejos enfermeros para elegir una mascarilla “de tela” eficaz contra la COVID-19\nSiguiente Entrada siguiente: Bunt Planetek eta Viralgenek irabazi dituzte aurtengo DonostiaINN enpresa berritzaileen sariak


Uribe Kostako bertsolari gazteak aurrera doaz BBK Sariketan - Hiruka.eus\n2017-03-15 22:01 Uribe Kostako bertsolari gazteak aurrera doaz BBK Sariketan\nSopelako Ander Deuna ikastolan jokatu da BBK Sariketaren 3. kanporaketa gaur goizean; Uribe Kostako taldeak eta Hego Uribekoak kantatu dute, eta eskualdeko bertsolari gazteek lortu dute puntu gehien batzea. Kanporaketa irabazita, bigarren fasera pasatuko da Uribe Kosta taldea, eta martxoaren 28ko finalaurrekoan kantatuko du, Durangoko Fray Juan de Zumarraga institutuan, 12:00etan.\nSopelan kantatu duten bertsolariak. © BERTSOZALE ELKARTEA\nUribe Kosta eta Hego Uribe taldeek jokatu dute Bertsolari Gazteen XXV. BBK Sariketaren hirugarren kanporaketa gaur Sopelako Ander Deuna ikastolan. Aretoa ikaslez bete-bete egin da. Eskualdeko taldeak egin du aurrera 396 puntugaz; Hego Uribe taldeak 345,5 puntu lortu ditu. Gaurko saioko aurkezlea Beñat Vidal leioztarra izan da eta epaimahaia Juango Respaldiza, Jurgi Fuentes eta Miriam Juaristik osatu dute. Idazkari beharretan, ostera, Maddi Ibaibarriaga ibili da.\nUribe Kosta taldean: Naroa Torralba, Aritz Landeta eta Maider Barañano\nHego Uribe taldean: Eztizen Artola, Irati Antepara eta Unai Foruria\nUribe Kosta taldean: Inazio Vidal, Paule Loizaga eta Kerman Diaz\nHego Uribe taldean: Ander Anakabe, Asier Urkiza eta Enare Muniategi\nSariketako hurrengo kanporaketa datorren astean, martxoaren 21ean jokatuko da Markina-Xemeingo kultur aretoan, 10:30ean, Lea-Artibai eta Uribe Butroe taldeen artean. Bertan erabakiko da Uribe Kostaren aurkako finalaurrekoa zein beste taldek jokatuko duen.\nLehenengo finalaurrekoari dagokionez, Enkarterri/Ezkerraldea eta Busturialdea izango dira aurrez aurre, martxoaren 24an, Zallako Zine antzokian, 10:00etan.\nEsan bezala, bigarren finalaurrekoa Uribe Kostak eta martxoaren 21eko kanporaketako talde irabazleak jokatuko dute, martxoaren 28an, Durangoko Fray Juan de Zumarraga institutuan, 12:00etan.\nMartxoaren 31n jokatuko da finala, Bilboko Kafe Antzokian, 19:00etan.


Naturan eta familian egiteko jarduera proposamenak: 5-Ibai bat esploratzea – Guraso.eus\nNaturan eta familian egiteko jarduera proposamenak: 5-Ibai bat esploratzea\n2021-12-25\tguraso\tIruzkinik ez\n5-Ibai bat esploratzea, igerian egitea, nabigatzea\nIbai ondoetako bideak ezinago ederragoak dira, bizitzaz beterik egoten dira beti. Ibai bat esplora dezakezu kanoaz, kayakez edo beste edozein ontzi erabiliz, baita puzgarri batez ere. Eta nahiago baduzu, ibaiertzean oinez jarraitu ahal diogu. Abenturan murgildu aurretik, ziurta ezazu zure seme-alabek badakitela igerian. Ur «potzuetan » hartutako bainuak igerilekuetakoak baino lasaigarriagoak eta suspergarriagoak dira.\nJolasparkeak.eus webgunean Euskal Herriko ibaietako txokoak biltzen gabiltza. Bainurako prestatuak edo bainurako egokiak diren txokoak, naturaz gozatu, ibaietako aberastasuna gozatzeko aukera eskaintzen dutenak. Ezagutzen duzu txoko, ibai ertz egokiren bat? Proposatu iezaguzu.\nMarkina Xemeingo ur parkea eta bidegorriko itsasontzia\nIruzkinik ez "Naturan eta familian egiteko jarduera proposamenak: 5-Ibai bat esploratzea"


Euskadiko Kutxa eta Ipar Kutxa hizketaldi formalak bideratu dituzte kooperazio-proiektu komun eta bakarrean integratzeko helburuarekin > MONDRAGON > Prentsa aretoa, MONDRAGON Korporazioa\nCaja Laboral-Euskadiko Kutxa eta Ipar Kutxa kreditu-kooperatibek bi entitateak integratzera zuzendutako hizketaldi formalen prozesu bati ekin diote. Helburua da Kooperatibismoaren Balore eta Printzipioei eusten dien banka egiteko eredua bultzatzea.\nEntitate bien gestio-parametro nagusienak, kaudimenean, likidezian eta berankortasunean neurtutako terminotan, sektoreko esanguratsuenen artean daude. Caja Laboral-Euskadiko Kutxak 21.536 milioi euro ditu aktibotan, 364 sukurtsal, 1.200.000 bezero eta 1.887 lan-bazkide, eta presentzia aktiboa dauka ondoko merkatuetan: Euskal Autonomi Erkidegoan, Nafarroan, Aragoin, Errioxan, Gaztela eta Leonen, Kantabrian, Asturiasen eta Madrilen.\nIpar Kutxak 3.967 milioi euro dituaktibotan, 87 sukurtsal, 175.000 bezeroeta 397 langile.Bere presentzia Bizkaiko eta Arabako Lurraldeetan antzematen da, Gipuzkoan ere hainbat sukurtsal dituen arren.\nEstatuko bigarren kreditu-kooperatiba\nAliantzaren helburua da gizarte-ekonomiako finantza-entitatearen proiektu bat indartzea, ari den merkatuei finantza-zerbitzuak eta segurtatze-zerbitzuak ematera bideratuta. Hori lortzeko, Estatuko finantza-sistemaren gaurko bankarizazio prozesuarekiko eredu alternatibo batean oinarritzeko borondatea dago. Horrela, banka kooperatiboak bezeroarenganako gertutasunaren alde egingo duen eredua izango da, finantza-paisaia berrian rol garrantzitsua eta beharrezkoa eskuratuz. Horren eraginez, Herriaren garapen ekonomiko eta sozialari ikuspegi desberdin batetik eragiten lagunduko dio.\nInformazio gehiago: www.tulankide.com


Erroman izan gara, Munduko Federazio Sindikalaren biltzarrean | LAB SINDIKATUA\nEkintza Politikoa Erroman izan gara, Munduko Federazio Sindikalaren biltzarrean\nGarbiñe Aranburu idazkari nagusiak eta Nazioarteko Harremanen arduradun Koldo Saenzek osaturiko LABeko ordezkaritza batek maiatzaren 6, 7 eta 8an ospaturiko Munduko Federazio Sindikalaren (MFS) 18. kongresuan parte hartu du Erroman.\nKongresua 2021. urtean ospatu behar bazen ere, pandemiaren erruz atzeratuz joan egin da eta azkenean Italian egun hauetan ospatu ahal izan da. Kongresua oso testuinguru berezian egin da; pandemiak eta honen ondorioek nahiz Ukrainako gerrak baldintzaturiko testuinguru batean.\nHortaz, kongresu honek berebiziko garrantzia zuen; alde batetik 12 urtez idazkari nagusi George Mavrikosek kargua uzten zuelako, eta, beste aldetik, langile klasearentzat eta Munduko Federazio Sindikalak ordezkatzen duen klase sindikalgintzarentzat erronkaz beteriko garaiak direlako. Urte hauetan guztietan George Mavrikosek egindako lana azpimarratzeko momentua ere bada; Munduko Federazio Sindikalarentzat oso garai zailak zirenean, Idazkaritza Nagusiaren erronka bere gain hartu eta MFS-a etengabeko hazkunde batera eraman du.\nBere hitzartzean, LAB sindikatuko idazkari nagusi Garbiñe Aranburuk nabarmendu zuen munduan zapaldutako herri eta langileen ondoan borrokatzen duen Munduko Federazio Sindikaleko kide izateak sortzen digun harrotasuna; baita gerra inperialistak areagotzen ari diren garai honetan, bizitza eta herri guztien eskubideak erdigunean jarriko dituzten nazioarteko harreman berrien beharra ere.\nHala, ultraeskuinaren eta faxismoaren gorakada eta emakumeen nahiz estaturik gabeko nazioen aurkako indarkeria eta jazarpena areagotzen ari diren une honetan, alternatiba badagoela aldarrikatu dugu LABetik; langile klasearen lidergoarekin errealitatea eraldatuko duen ezkerraren eskutik, kolektibo guztien errealitatea kontutan hartuz eta klase sindikalgintza soberanista, feminista eta antiarrazista bat garatuz etorriko den alternatiba, hain zuzen ere.\nEra berean, kongresuan zehar 1944ko martxoaren 24an, Alemania naziaren okupazio-tropek egindako Ardeatinako hobien masakrearen ondorioz Erroman eraildako 335 zibil, militar, judutar eta preso politikoen memoria gogora ekarri genuen.\nBestalde, kongresuaren azken egunean Pampis Kyritsis Munduko Federazio Sindikalaren idazkari nagusi berri aukeratua izan zen. Hurrengo 5 urteetan MFSaren zuzendaritza izango den Kontseilu Presidentziala ere aukeratu egin zen, eta bertan berriro ere LAB sindikatuak parte hartuko du; Igor Arroyo idazkari nagusi ondokoak Munduko Federazioa Sindikalean Euskal Herriko klase sindikalgintza ordezkatuko du.


Joan Caboto - Wikipedia, entziklopedia askea.\nIpar Ozeano Atlantikoa, 1498 (47/48 urte)\nadministrazio-kudeatzailea, marinela eta esklabo-trafikatzailea\nJoan Caboto (italieraz: Giovanni Caboto; Castiglione Chiavarese, Genovako Errepublika edo Gaeta, Napoliko Erresuma, 1450 aldean - Ingalaterra, 1498) itsasgizona izan zen. Henrike VII.a Ingalaterrakoaren zerbitzuan ari zelarik, zera proposatu zuen: Amerikaren iparraldea inguratuz Txinarako itsasbide berri bat aurkitzea. Sebastian semearekin batera, Ternua aurkitu zuen, eta Groenlandiako, Labradorko eta Ingalaterra Berriko kostaldeak ikertu zituen.\nWikimedia Commonsen badira fitxategi gehiago, gai hau dutenak: Joan Caboto\nBNF: 125225477 (data)\n1450eko hamarkadako jaiotzak\nOrriaren azken aldaketa: 16 urria 2019, 10:25.


Ostegunean Usurbilgo Gaztetxean afari beganoa borondatearen truke | Usurbildarrak aurrera\n← Atzo eta gaur sutea Andatza mendian\nKongresu eta senaturako posta bidezko bozkaren inguruko informazioa jakin nahi? →\nOstegunean Usurbilgo Gaztetxean afari beganoa borondatearen truke\nOstegun honetan (azaroak 12) Usurbilgo Gaztetxean afari beganoa antolatuko da, borondatearen truke. Afaria 20:30ean izango da, gaztetxean bertan. Janaria animalietatik eratorritako produkturik gabekoa izango da eta oraingo honetan menua brasildarra izango da. Antolatzaileek gaztetxera gerturatzeko gonbidapena luzatu die herritarrei.


Ohiko galderak Identifikazio zenbakia: 900000414\nNoiz da posible jakinarazpen telematikoa?, noiz ulertzen da uko egin zaiola eta zer ondorio dakar?\nJakinarazpena bide elektronikoak erabiliz egiteko beharrezkoa da interesdunak bide hori lehenetsitzat jotzea edo haren erabilera baimendu izana. Bai bide elektronikoak erabiltzea lehenesteari buruzko adierazpena bai arestian aipatu baimena bide horiek erabiliz igorri eta jaso ahalko dira, edonola ere.\nJakinarazpen sistema horrek jakinarazitako egintza interesdunaren esku jartzen den eta edukia eskuratzen den data eta ordua egiaztatzea ahalbidetzen du, eta une horrezkero jakinarazpena legezko ondorio guztietarako egintzat joko da.\nJakinarazpena eskuragarri jarri dela egiaztatuta egon eta interesduna haren edukian sartu gabe hamar egun natural igaro direnean, jakinarazpenari uko egin zaiola ulertuko da eta, beraz, inguruabar hori txostenean jaso eta jakinarazteko izapidea prozedurari jarraituz egintzat joko da. Hori guztia, ofizioz edo hartzaileak eskatuta eskuratzeko ezintasun tekniko edo materiala egiaztatu ezean.\nZFAko 107.2 artikulua\nHerritarrak Zerbitzu Publikoetan elektronikoki sartzeari buruzko 2007ko ekainaren 22ko 11/2007 Legeko 28. artikulua\nHerri Administrazioen Araubide Juridikoaren eta APEren 1992ko azaroaren 26ko 30/1992 Legeko 59. -4 artikulua


Xede, Ikuspegi eta Baloreak | Maristak Zalla\nInicio > Maristak Zalla > Xede, Ikuspegi eta Baloreak\nNor garen, etorkizunean zer lortu nahi dugun eta nola lor dezakegun…\n– Enkarterriko eskola katolikoa, itundua, eleaniztuna, euskal gizarte eta kulturan murgildua eta guztientzat irekia.\n– Hezkuntza-eskaintza zabala: H. Hezkuntza, 1. eta 2. zikloak, L.Hezkuntza, DBH, OLH, MHZ eta GMHZ eta Lanerako Prestakuntza.\n– Gure izateko arrazoia: pertsona arduratsuak, autonomoak, toleranteak eta gizarte aldakor batera egokitzeko gai direnak prestatzea.\n– Etengabeko hobekuntzan oinarritutako kalitatezko zerbitzua eskaintzen dugu, gure ikasleen prestakuntza integrala lortzeko.\nIkastetxe erreferentea izan nahi dugu, arrazoi hauengatik:\n– Hezkuntza-eskaintza osoa eta kalitatezkoa izatea, bizitzaren ikuspegi gizatiar eta kristauaren arabera.\n– Gure ikasleei eta familiei eskaintzen diegun arreta pertsonala eta berrikuntza-prozesuetan dugun inplikazioa.\n– Interes-taldeen gogobetetzea lortzeko konpromisoa.\n– Hezkuntza komunitatearen inplikazioa, partaidetza eta lankidetzan oinarrituta.\n– Ikastetxearen inplikazioa gizarte-proiektuekin.\n– Presentziaren pedagogia: zentroko profesional guztiok, gure harrerarekin, hurbiltasunarekin eta laguntzarekin, gure ikasleen garapen integrala sustatzen dugu.\n– Harremanak errazak izatea eta pertsonak eta haien duintasuna errespetatzea, egoera ahulenean daudenei arreta berezia eskainiz.\n– Gure inguruneko beharrekiko konpromezua: gure euskal hizkuntza eta kultura bultzatuz eta beste kultura batzuekiko zabaltasuna bultzatuz.\n– Talde-lana, gure hezkuntza-lanaren oinarri gisa.


Azoka eta kongresu esparruak 5.000 metro karratu baino gehiagoko kirol zentro berri bat izango du, ipar gurutzaduran kokatua\nInstalazioak bertoko 50 gazte baino gehiagori enplegua emango die\nAldez aurretik izena emateko epea zabalik dago, plaza bermatzeko konpromisorik gabe eta abantailak lortzeko alta hartzean aukera emanez\nbeUp BEC errealitate IKUSGARRI bihurtuko da datorren udazkenean. 5.000 metro karratu baino gehiagoko kirol zentro berri honen irekiera jarduera fisiko eta kirol zerbitzuen eskaintzan une gogoangarria izango da, bai Barakaldorentzat bai Bilbo Handiarentzat.\nbeUp kirol zentro kateak, bere kirol eskaintza zabaltzeko asmoz, sei millioi euro baino gehiago inbertituko ditu BECen ipar gurutzaduraren erreforma integralean. BeUp BEC Burgosen eta Kantabrian jadanik lan egiten duen katearen laugarren zentroa izango da.\nEzaugarri nagusi gisa, beUp BEC-ek gune zabalak, ‘Premium’ mailako ekipamendua eta sektore sozial guztientzako jarduera aukera izango ditu: adin, eskakizun edota behar guztiak aintzat hartuko ditu zentro berriaren kirol eskaintzak.\nBezeroek eskuragarri izango dituzte honako zerbitzu hauek:\n100 metro karratu baino gehiagoko fitness gela bat, honako ekipamendua barne:\nJarduera kardiobaskular postuak, guztiak internet, TV eta Netflix bezalako plataformetarako konexioarekin.\nIndar zirkuitoak, entrenamendua pertsonalizatzen duten azken belaunaldiko makinekin, internetera konektatuak.\nPisu libre eta Cross Training gunea.\nHiru igerilekuko ur gunea:\nIgeriketarako 25×12,50 metroko igerilekua\nErabilera anitzeko beste igerilekua: hastapena, ikastaroak, uretan emandako talde eskolak…\nOsasun gune handi bat (SPA), honako ekipamenduarekin: saunak, bainu turkiarra, sentsazio dutxak, zurrusta-igerilekua, ur hotzeko putzua eta abar.\n5 gela, astero 200 ordu baino gehiago jarduerak emateko, erritmo, gorputz jarrera zuzentze, bizkortze eta kardiobaskular proposamenekin: ziklo indoor, zumba, dance up, body pump, body attack, body balance, pilates, yoga, taichí, GAP eta core, besteak beste.\n250 metro karratu baino gehiagoko ludoteka, umeentzako ekintzekin aste osoan zehar, haien gustokoen jarduerak egitera joan daitezen kirol zentrora gurasoekin batera. Horrez gain, gizarte ekimenak, dibertigarriak eta, nola ez, osasuntsuak eskaintzen dira.\nProposamen hau beUp BECen ‘outdoor’ eskaintza zabalarekin osatzen da, kanpoko ekintzak maite dituztenentzat, korrikalarientzat eta adineko pertsonentzat bereziki pentsatuta.\nHau guztia beUpen slogana betetzeko asmoz: mugitu, ondo pasa, zoriontsu izan!\nHorrez gain, egunean bi ordu eta erdiz beUpen bezeroek 300 plazako aparkalekua doan izango dute.\n50 lanpostu zuzen baino gehiago sortuko dira\nbeUp BEC-ek bertoko 50 gazte baino gehiagori enplegua emango die, gaituak eta tituludunak haien eginkizunen arabera. Hauek dira plantilla osatuko duten postuak: bezero-arreta; fitness irakasle; zuzendutako jarduera irakasle; igeriketa monitoreak; sorosleak; haur ekintzetarako monitoreak; mantentze lanak eta garbiketa.\nHauta-prozesuetarako deialdia jakitera emango da, interesdun guztiek beUp-ek ezarritako epe eta tokian izena eman ahal dezaten.\nAldez aurretik izena emateko epea zabalik\nOnline aldez aurretik izena emateko epea jadanik zabalik dago, interesdunek beUp BECen plaza erreserba dezaten konpromiso eta inolako kostu barik.\nAldez aurretik izena emateko imprimakiak ezartzen duen epean izapidea egiten dutenek matrikula doan izango dute eta, opari gisa, kirol poltsa bat jasoko dute alta hartzean.\nBEC-ek idatzirik|2021-03-24T17:57:30+01:0015 de martxoa de 2021|Albisteak|0 Iruzkin


Espainiako itzuliaren antolatzaileek nafar parlamentariekin bilkura ukatzea nafar jendartearekiko errespetu falta ikaragarria da | EHBildu Nafarroako Parlamentua\nCastellano\tEspainiako itzuliaren antolatzaileek nafar parlamentariekin bilkura ukatzea nafar jendartearekiko errespetu falta ikaragarria da\tPublished on Ostirala, 17 Abuztua 2012 12:13\nEuskal nortasunaren, hizkuntzaren eta ikurren presentzia ziurtatzeko eta honetarako dauden deialdietan parte hartzeko deia egiten diogu nafar jendarteari. ESAITEK bihar 13:30ean kontzentrazioa deitu du Baluarten, kalejira egiteko baimena ukatua izan ostean.\nBildu eta Nabaiko Aralarreko parlamentariek bilkura eskatu zuten orain hilabete Espainiako Itzuliaren antolatzaileekin. Erantzunik jaso ez eta azken asteotan saiakera berriak egin dira beraiekin harremanetan jarri eta bilera eguna zehazteko. Baina Espainiako Itzuliaren antolakuntzak ezezko borobila eman die gure ordezkari instituzionalei.\nBilera horren zioa, euskal nortasuna, hizkuntza eta kultura errespetatzeko eskaera egitea zen, izan ere aurtengo itzulia Iruñea, Biana, Barakaldo eta Eibarretik pasatzen baita besteak beste.\nEzezko hau errespetu falta ikaragarria dela deritzogu, eta ez soilik nafarrek aukeratutako ordezkari instituzional batzuen eskaera zilegiari muzin egitearren, baizik eta bilera horretan Espainiako Itzuliak euskal lurraldeak zeharkatzen dituen heinean, bertako biztanle guztiei zor dien errespetuan kale egitearren.\nEuskaldunok kirol zaletuak gara, eta txirrindularitza bereziki maite dugun herria gara, baina krisi garaiotan milioi bat euro inbertitzea Espainiako itzulia Nafarroatik pasa dadin ez dugu begi onez ikusten, hezkuntzan eta osasungintzan etengabe murrizketak egiten ari diren honetan, ez zaigu premia biziko gastu bat iruditzen. Are gutxiago erabaki parte hartzailea izan ez denean, Euskal Herriko bestelako kirol jarduerei finantzazioa kendu zaienean eta gure lurrarekiko errespetu ezean egingo bada.\nHonen guztiaren aurrean, Espainiako Itzuliaren Antolatzailea den Unipublic enpresaren jarrera salatu nahi dugu, eta baita Nafar Gobernuarena ere, ekimen honen babesle nagusia dena. Halako ekimen handi bat ezin baita jendarteari bizkar emanda burutu, ez eta bertako eskaera linguistiko eta kulturalei jaramonik egin gabe. Unipublic-ek Nafarrok aukeratutako parlamentariengan erakutsitako jarrera guztiz salagarria da.\nHonenbestez, deialdia luzatu nahi diogu nafar jendarte osoari, Espainiako Itzuliak Euskal Herrian egingo dituen saioetan euskal ikurrez jantzi dezan ibilbidea. Eta gure atxekimendua agertzen dugu ESAIT euskal selekzioaren aldeko iritzi taldeak , “ Euskal Herria bizirik! Nazioa Gara” lelopean, eguerdiko 13:30ean Baluarten deitu duen kontzentrazioan parte hartzera\nThis entry was posted\ton Ostirala, Abuztua 17th, 2012 at 12:13\tand is filed under Albisteak, Kirola.


Euskaltegiak Archives - Page 38 of 41 - Kotarro\nErrobi euskaltegiko barnetegia Lesakan. Argazkiak eta bideoa.\nEuskaltegiak kotarro - 25/02/2013 0\nJoan den otsailaren 1, 2 eta 3ko asteburuan Izarbeibarko Errobi AEK euskaltegiak barnetegia egin zuen Lesakan. Ohi bezala, ostiral arratsalde-gauean abiatu ziren eta bertako...\nOstiraleko bakarrizketa saioa, gazteak protagonista\nOstiral honetan, eta Korrika Kulturalaren baitan, Lizarrako Gaztetxeak Euskalduna naiz eta arraro nago bakarrizketa saio dibertigarria ekarri du Lizarrara. Saioa Euskal Herrian Euskaraz taldeak...\nDatorren igandeko Mendaurrerako euskarazko mendi irteera\nEuskaltegiak kotarro - 20/02/2013 0\nGogoratuko duzuenez, datorren igandean Mendaurrera euskarazko mendi irteera eginen du Lizarrako Mendizale Elkarteak Korrika Kulturalaren baitan. Bisita Amaia Okarizek gidatua izanen da, 30 urtetakoa,...\nEuskaltegiko ikasleek ez dute errukirik izan…\nEuskaltegiak kotarro - 19/02/2013 0\nOrain aste batzuk Lizarran, ohi bezala euskaltegira joatean, ikasleek hainbat ohar topatu zituzten euskaltegian barna sakabanaturik. Txarteltxoetan haien irakasleen esker onak agertzen ziren: “eskerrik...\nLizarraldeko otsailaren 18tik martxoaren 3rako euskal agenda\nEuskaltegiak kotarro - 17/02/2013 0\nOharra: Korrika Kulturala eta beste zenbait jarduera dela eta, hainbeste ekimen daude bi aste hauetan non bi blog-sarreratan banatzea erabaki dugun. Bigarren honetan Lizarraldeko...\nKorrika 18ren aurkezpena Lizarran\nLarunbatean aurkeztu zen Estellerriko Korrika Lizarrako Basaula elkartean. Bertan, Korrika 18ren nondik norakoak zehaztearekin batera, honen mezua eta omenduak aurkeztu zizkiguten. Eta, azken hori...\nJardueraz beteriko asteburua Lizarran eta Garesen\nEuskaltegiak kotarro - 14/02/2013 0\nKorrika Kulturalaren olatuak gure eskualdea zartatu du eta jarduerez lepo utzi digu egutegia; hainbeste, non ez diren kabitzen! Elurrak Nafarroako iparra eta gure...\nEuskaltegiak kotarro - 06/02/2013 0\nhttp://youtu.be/JNhJR0EmVwQ Gaurkoan, eta Emaiozu Onena kanpainaren baitan, Pirritx, Porrotx eta Marimotots izan ditugu Lizarrako kiroldegian. Giroa goiz hasi da epeltzen; berez, goiztiarrenak 17:00ak eman gabe...\n2013ko Agate Deuna Garesen, Lizarran eta Ziraukin\nEuskaltegiak kotarro - 04/02/2013 0\nhttp://youtu.be/cHUF3b_8OK0 Gaur gauean Agate Deunaren bezperak ospatu dira gure eskualdeko hainbat herritan, haien artean Lizarran, Garesen eta Ziraukin. Azken honetan 19:30etik aurrera ehun lagun inguru...\nEuskaltegiak kotarro - 03/02/2013 0\nJoan den astelehenean Zer dute komunean 9 lagun hauek? galdera luzatu genuen; albiste hura argitaratu bai, baina galdera gaur argitu eginen dugu: Lizarraldeko Toñok,...\n1...373839...4138. orria 41-tik


'Nafarroako ondarearen guneak' kongresua antolatu dute Nabarraldek eta Eusko Ikaskuntzak - Nafarroa - 2019-09-19 - euskalerriairratia.eus\n'Nafarroako ondarearen guneak' kongresua antolatu dute Nabarraldek eta Eusko Ikaskuntzak\nEuskalerria Irratia 2019-09-19 13:42\n'Ondarea, Paisaia eta Globalizazioa' jardunaldiaren bosgarren aldia izango da. Urrian egingo dute, Iruñean, Tuteran eta Auritzen.\nNabarralde Fundazioak eta Eusko Ikaskuntzak, 'Ondarea, Paisaia eta Globalizazioa' jardunaldia egingo dute bosgarrenez, urrian. Aurten, Nafarroako ondarearen espazioen gaiak zeharkatuko du kongresua, horren inguruko hausnarketa bultzatu nahi baitute antolatzaileek. Pierre Nora historialariak proposatutako kontzeptu batetik abiatu dira gai horretara heltzeko: memoriaren guneen kontzeptutik. Horri tiraka, gogoeta bat egin dute: memoria ere ondare bat dela.\nAurten, gainera, erronka berri bat dute antolatzaileek: Ondarea ulertzea etorkizuna eraikitzeko tresna gisa ere, eta, alde horretatik, gaiari beste ikuspegi batzuetatik begiratzea; egungo gizartearen testuinguruan kokatutako galdera berriak eginez, subjektu berriak aintzat harturik.\nKongresuak bi atal nagusi izango ditu; batetik, egitarau akademikoa, eta bestetik, kulturala. Egitarau akademikoa urriaren 18an eta 19an egingo dute, Iruñeko Civican aretoan. Ostiralean jardunaldiaren irekiera izango da, eta ekitaldi nagusiak larunbatean izango dira. Hiru panel nagusitan banatuta egongo dira: 'Mugarriak', 'Sareak, emakumeen ondarea' eta 'Iruñea, iragana eta etorkizuna'.\nKulturari lotutako atalak, berriz, hainbat motatako zortzi jarduera hartuko ditu. Iruñean bost izango dira ekitaldaik: oroimenaren guneen inguruko bisita gidatua (bi egunetan), ‘Maria Zugarramurdikoa eta sorginduak izan ziren emakumeak’ komikiaren aurkezpena eta hitzaldia, 'Dantza' filmaren proiekzioa eta hitzaldia, eta Viana eta Sonsierrako defentsa-sistemen erakusketa. Tuteran Erriberako memoriaren guneen inguruko mahai ingurua egingo dute, Artetan Iruñeko Erresumako Museo Etnografikora bisita gidatua, eta Auritzen, berriz, Bunkerren ibilbidea ezagutzeko bisita gidatua. Jarduerak urriaren 4an hasiko dira, eta hilaren 27ra arte iraungo dute.\nKultur egitarauan parte hartzeko ez da beharrezkoa izena ematea, baina egitarau akademikorako, bai: nabarralde.eus webgunearen bitartez egin daiteke, urriaren 13ra arte.